PočetnaTestovi MultimedijaTestovi projektoraTest: Samsung SP-P400B\n27.08.2009 08:09 | 0 Multimedija\n1. Test: Samsung SP-P400B 2. Specifikacija: 3. Dizajn, spoljašnjost, funkcije 4. U praksi 5. Utisci\nOd kako smo testirali prvi Samsung LED projektor do dana današnjeg je prošlo čak tri i po godine. Samsung Pocket Imager SP-P300ME je bio prvi projektor sa kojim smo se „pozdravili“ sa problemom promene skupe lampe na svakih nekoliko hiljada radnih sati, jer je on koristio LED kao izvor osvetljenja, a to je bio i prvi projektor koji je bio neobično mali, samim tim i prenosiv, ali i tih u radu. Međutim, nudio je osvetljenje od svega 25 ANSI lumena. Samsun\n1. Test: Samsung SP-P400B\n3. Dizajn, spoljašnjost, funkcije\nVerovali ili ne, od našeg prethodnog prikaza Samsung projektora je prošlo čak tri i po godine. Samsung Pocket Imager SP-P300ME je bio prvi projektor sa kojim smo se „pozdravili“ sa problemom promene skupe lampe na svakih nekoliko hiljada radnih sati, jer je on koristio LED kao izvor osvetljenja, a to je bio i prvi projektor koji je bio neobično mali, samim tim i prenosiv, ali i tih u radu. Nažalost, osim zaista velikih inovacija koje je doneo, nije se mogao pohvaliti jakim kontrastom i osvetljenjem, pa je najbolje radio u potpuno zamračenoj sobi i kada ne preterate sa dijagonalom tj. udaljenjem projektora od zida. Njegov „duhovni“ i konkretni naslednik je došao na naš test i za pozadinsko osvetljenje takođe koristi LED lampe, a za generisanje slike proverenu DLP (Digital Light Processing) tehnologiju. Ipak, nakon više od tri godine, kontrast i osvetljenje su se znatno poboljšali, a dimenzije su, što je jako dobro, ostale prilično skromne...\nProjektori su uvek bili manje popularni od plug and forget uređaja za prikaz slike, kakvi su LCD televizori ili „plazme“, ali su za neke primene praktično nezamenjivi. Kao prvo, sa njima možete postići dijagonale koje bi bile gotovo nemoguće ili krajnje nepraktične kad su u pitanju pomenuti tipovi „ekrana“, ali je ipak ključna prednost projektora – njihova prenosivost. Dakle, sve što vam je potrebno je ranac u koji ćete ga spakovati i eventualno platno, koje se takođe lako može poneti – mada će i čist, beli zid odraditi posao. Svakako, tržište za projektore ne samo da postoji, nego je sve veće i samo je pitanje dana kada će se u još većoj meri koristiti i u domovima. Današnje generacije projektora jesu napredovale kada su u pitanju kvalitet, odnosno tehnologija i sama cena, mada rezolucija u nižim, mainstream klasama i dalje „raste“ prilično kilavim tempom. LED tehnologija je omogućila da projektori postanu manji i tiši, a DLP i TFT još uvek drže primat. To znači da DLP ili TFT projektori mogu imati male dimenzije – sasvim je moguće, ako se umesto fluorescentne lampe kao izvora osvetljenja postave LED diode. Još jako dugo LED neće moći da zameni klasične lampe kada je nivo osvetljenja u pitanju, ali je tako nastala posebna klasa projektora čija je najveća prednost što su prilično portabilni, pa njihova masa nije veća od mase prosečnog laptopa, što je, priznaćete, svakako konkretan napredak u odnosu na situaciju od pre nekoliko godina (posebno za projektore bazirane na DLP tehnologiji koji imaju veoma dobar kontrast i osvetljenje). Ovi projektori mogu biti zanimljivi i privatnim korisnicima, pogotovo onima koji i na poslu često drže prezentacije. Osim na poslu, kada je njihova primena jasna, projektor možete poneti i kod prijatelja na partiju kuglanja na Nintendo Wii konzoli, gledanje fudbala ili Epizode III – prema želji, ukusima i situaciji...\nDizajn, spoljašnjost, funkcije\nNa prvi pogled, Samsung SP-P400B je projektor u koji će se zaljubiti svi koji vole gedžete i audio-video opremu. Glossy finiš i atraktivne zaobljene linije će retko koga ostaviti ravnodušnim. S druge strane, sa njim bi trebalo da uvek nosite mikrofiber krpicu, a jedna takva se i isporučuje u pakovanju. Sa strane se mogu primetiti “rešetke” koje izgledaju kao grill na prednjoj strani sportskog automobila, a zapravo su tu da bi projektor mogao da se rashlađuje. Poklopac za sočivo je napravljen od “hromirane” plastike, što dodatno povećava atraktivnost ovog neobično malog projektora. Sa gornje strane su smešteni OSD tasteri koji su, kao kod Samsung monitora više klase, osetljivi na dodir i ni na koji način ne narušavaju jednostavne linije samog uređaja. Doduše, tasteri nisu osvetljeni, što nas je malo začudilo, ali se lako vide i u mračnoj prostoriji, jer su blago ispupčeni, a s obzirom na njihov logičan raspored i relativno mali broj, sa njima je vrlo lako snaći se. S druge strane, korisnici će dosta češće koristiti daljinski upravljač.\nPošto je dizajn uređaja vrlo vrlo jednostavan, a dimenzije i osnovne specifikacije ste već mogli da vidite, pogledaćemo sada šta se nalazi na zadnjoj strani uređaja. Kada pogledamo connectivity panel, na njemu ne zatičemo veći broj audio i video ulaza. Naime, na toj strani ćete, od video ulaza zateći samo D-Sub, odnosno analogni VGA konektor i kompozitni priključak. Štaviše, od priključaka gotovo da i nema ničeg više – tu je 3.5 mm audio priključak, mini-USB Service input port i priključak za napajanje! Dakle, maleni Samsung SP-P400B je priličan spartanac kad je povezivanje u pitanju. Ako imate PlayStation 3 ili Xbox 360 sa HDMI priključkom, moraćete da posegnete za adapterima da bi ga povezali na ovaj projektor. A kad su audio mogućnosti u pitanju, SP-P400B pruža skromnih 2x1W izlazne snage na zvučnicima, što nije dovoljno ni za prezentacije, pa je uvek bolje osloniti se na drugi izvor zvuka, makar to bio i laptop. Drugim rečima, ovaj projektor ima zvučnike tek da bi se moglo reći da ima „zvuk“, pa od njega u tom smislu nemojte očekivati baš ništa. Ruku na srce, retko koji projektor, čak i ako je većih dimenzija, ima korektne zvučnike, tako da ni malecnom Samsungu ovo ne možemo zameriti.\nS obzirom na to da je Samsung SP-P400B prilično mali i ultra-prenosiv projektor koji možete postaviti skoro bilo gde u odnosu na menadžment sa kablovima, sasvim je logično i to što ima fiksni objektiv, baš kao i drugi slični konkurenti. Fiksno sočivo onemogućava da podešavate veličinu prikaza na jednom zidu, pa je objektiv takav da se može iskoristiti što veća dijagonala na što bližoj poziciji. Svakako, dijagonala nije mogla biti veća jer objektiv nije velikog promera, a konkavnije staklo bi kreiralo i distorzije u slici koje softver i elektronika ne bi mogli da kompenzuju iza određene mere, pa je za ovaj mali projektor, ako želite veću dijagonalu, potrebno imati i za nijansu veću sobu nego što bi to u prvi mah mogli da predpostavite. To što je projektor mali, očigledno ne znači da je i namenjen za rad u malim prostorijama. Dakle, ako želite da “podesite” veličinu dijagonale odnosno projektovanog prikaza, morate da premeštate projektor bliže ili dalje od platna. Kada budete premeštali projektor, vodite računa i o poziciji eksternog napajanja, koje nije glomazno, ali nema preterano dugačak kabl do samog uređaja, pa ćete možda morati da „uposlite“ i dodatni produžni kabl. Prsten oko objektiva vam omogućava da izoštrite sliku, kada jednom nađete prostor gde ćete ga smestiti tj. kada konačno shvatite da veću dijagonalu ne možete dobiti. J Pogledaćemo i specijalan crtež na kome se lako vidi kolike dijagonale je moguće ostvariti na kojoj od udaljenosti:\nUz uređaj se isporučuje i daljinski upravljač na kojem se nalaze sve komande kao i na samom uređaju. Daljinski upravljač je veoma dobrog kvaliteta, sa tvrdim dugmadima sa solidno definisanim, preciznim hodom, koji dobro reaguju na komande. Senzor za prijem signala sa daljinskog nalazi se na prednjoj strani projektora, ali nismo imali problema sa prijemom signala ni kada smo daljinskim rukovali iz kritičnih uglova. Pogledajmo još jednom zadnji panel, sa detaljnim layout-om priključaka, kako bi se uverili da tamo stvarno nema mnogo toga:\nSamsung SP-P400B je prilično lak i jednostavan za upotrebu te će ga lako podesiti i apsolutni početnici. OSD je intuitivan baš kao i kod monitora i televizora ovog daleko istočnog proizvođača, koji su kod nas najčešće i sretani, pa zato smatramo da će sve opcije biti lako razumljive. Bez obzira na fiksnu optiku, projektor i dalje nudi adekvatnu keystone korekciju koja nije svedena samo na softverske kompenzacije geometrije. Ipak, keystone je moguć samo po vertikalnoj osi, pa projektor morate bar da smestite tačno ispred površine na koju želite da projektujete i to po osi od 90 stepeni prema žižnom centru optike. Kao što smo i napomenuli, visinu ćete donekle moći da kompenzujete, ali ni na tom polju ne treba očekivati čuda jer je, ponovimo to još jednom, ovaj projektor prilično malih gabarita. OSD krije brojna podešavanja za kolorit, kontrast, balans bele (korisno za zidove različitih boja), a tu su i profili prikaza (Movie, Monitor, Dynamic, Presentation itd.). Osim toga, projektor nudi i prelazak na mod 16 : 9, ali treba znati da se tada ne koriste svi pikseli, jer DLP senzor ima aspekt od 4 : 3.\nKada je kvalitet prikaza u pitanju, moramo priznati da nas je ovaj mališa oduševio. Najpre jer smo, zbog dimenzija i skromne vrednosti osvetljenja zaista malo i očekivali. Ali, u zatamnjenoj sobi, Samsung SP-P400B će oduševiti sve prisutne kvalitetnim koloritnim prikazom, dobro definisanom dinamikom i velikim brojem detalja u tamnijim delovima “sive”. U većim prostorijama u kojima nije moguće osloboditi se ambijentalnog osvetljenja, Samsung SP-P400B neće oduševiti, ali to se od ovog projektora i ne očekuje. On je, osim za kućnu upotrebu, gde je, uveče, jako jednostavno samo ugasiti svetlo, namenjen za manje prezentacije, gde će, ako već ima viška svetla, biti moguće primaći ga površini na koju se projektuje i žrtvovati efektivnu dijagonalu. Za potpuni filmski doživljaj potrebno je potpuno zamračiti prostoriju, kada će projektor briljirati kada je prikaz slike u pitanju, kao da je reč o nekom jako skupom modelu visoke kategorije. Sve ovo, naravno, važi, ako planirate da reprodukujete materijal do DVD rezolucije i malo preko toga, jer, nažalost, Samsung SP-P400B podržava rezoluciju od 800 x 600 piksela i znamo da prikaz većih rezolucija, uz reskaliranje, dovodi do gubljenja detalja i da realno ne znači mnogo. Tako, na primer, 720p Blu-Ray rip-ovi izgledaju sasvim dobro u rezoluciji 1280 x 1024 (uz crne bar linije iznad i ispod filma), ali već igre sa Xbox 360 konzole deljuju kao da im nedostaje definicije, što se posebno vidi kada se u igrama uđe u određene menije sa sitnijim tekstom, gde je potrebno nešto podesiti ili pročitati. Međutim, ovo je sve vezano samo za radnu rezoluciju, a HD se nigde ni ne pominje kod SP-P400B projektora, koji po Samsung-ovoj nomenklaturi spada u “prenosne” (Samsung u ponudi ima još i home multimedia i business modele) mada smatramo da bi jedan ovako mali LED projektor sa DLP senzorom od 1280 x 720 piksela bio pun pogodak i ne sumnjamo da u kompaniji već rade na njemu. Za sada, u ovoj klasi, Samsung u ponudi ima samo još model SP-P410MX, koji je jako sličan testiranom, ali ima za nijansu jače LED-ove (170 umesto 150 ANSI lumena).\nČak i gledanje TV programa na ovom projektoru ne mora biti isključeno s obzirom na radni vek LED dioda, pa projektoru lako možete pridružiti neki TV box. Jedini pravi nedostatak u nekom kućnom okruženju je nedostatak različitih video ulaza. Projektor je solidno tih u radu, ali ne onoliko koliko bi ste mogli da predpostavite s obzirom na to da je poznato da se LED diode ne greju preterano. Ipak, u njemu opet ima dosta elektronike, a male dimenzije mu ne idu u prilog kada je rashlađivanje u pitanju, pa ventilatori ponekad umeju da se čuju, pogotovo tokom letnjih dana. Ipak, to nije mnogo više od buke koju stvara veći laptop, te ni boravak u njegovoj neposrednoj blizini neće remetiti doživljaj niti vas ometati tokom prezentacije. Uz malu buku koju stvara, ne greje se puno kao što smo imali prilike da osetimo kod nekih naprednijih modela viših klasa.\nSamsung SP-P400B na našem tržištu košta oko 500-ak evra, a već sada se mogu pazariti projektori koji su stotinak evra jeftiniji, ali koji nude istu radnu rezoluciju, dosta su veći i nisu lako prenosni, a uz to je potrebno menjati im lampu, koja nije mala investicija, na svakih 18 – 20 meseci, pri iole intenzivnijoj upotrebi. Dakle, testirani model ima sasvim dovoljno korektnih prednosti. Ne samo što je malen, atraktivan i što ima “večan” izvor svetla, već nudi i prilično dobar kvalitet slike u svim aspektima, uz jedinu manu što ima realno dosta niže osvetljenje i zahteva zamračenu prostoriju da bi pružio ono što ume. Ako zaboravimo na to da se radi o LED projektoru kod koga, kada ga jednom kupite, nema daljih investicija i ako zanemarimo njegove dimenzije, možemo se požaliti i na to što nema kompleksniju optiku sa promenljivom žižnom daljinom. Ako zaboravimo i to da, cenovno, spada u najnižu klasu(srednja klasa projektora sa većom rezolucijom DLP senzora (ne uzimamo u obzir u proseku inferiornija i samo malo jeftinja LCD rešenja) kreće od 600 evra pa naviše), možemo da zamerimo i to što nema veći broj video priključaka. Međutim, jednom kada investirate u njega i kada shvatite kako je koncipiran i čemu je namenjen, te kada naučite da iz njega izvučete ono najbolje, njegove manje više nećete posmatrati na taj način. Ipak, na kraju moramo reći da je to prvenstveno business projektor, ali da na njemu možete posmatrati i filmove i igrati igre i da je u tim poslovima veoma veoma dobar (odlična dinamika i reprodukcija boja), posebno ako ne insistirate na HD rezolucijama. Iako lično nemamo potrebe za ovakvim rešenjem, moramo priznati danas je ovaj mališa “kupio” već na prvu loptu, te i mi preporučujemo da ga uzmete u razmatranje.\nmali broj audio i video konektora\narhaična rezolucija DLP senzora\nProjektor na test ustupio ErcCommerce.


Na banjalučkom Banj brdu uskoro obnova trim-staze - Akta.ba\nNa banjalučkom Banj brdu uskoro obnova trim-staze\nGradska uprava ima u planu izgradnju trim-staze u parku Mladen Stojanović, koja bi bila duga nešto više od kilometra.\n23.02.2017. 10:00 / Izvor: Akta.ba\nGradska uprava će obnoviti dva kilometra dugu trim-stazu na Banj brdu, koja vodi od Rajnerovog vrela do Trešnjika, tako da će rekreativci i ljubitelji prirode imati još više mogućnosti da uživaju u ovom popularnom izletištu.\nOvo je juče izjavio vršilac dužnosti načelnika Odjeljenja za komunalne poslove Petar Bilčar, koji je zajedno sa predstavnicima nevladinog sektora obišao Banj brdo.\n"Već je postavljen putokaz za trim-stazu, koja je ujedno i jedna od najpoznatijih pješačkih zona ne samo Banj brda, već čitavog grada. Revitalizacija tog dijela izletišta nalazi se i u programu zajedničke komunalne potrošnje, a za ovaj projekat biće izdvojeno oko 15.000 KM. Plan je da stazu renoviramo na dijelovima gdje je to potrebno, odnosno da popravimo oštećenja i pet mostića koji su u lošem stanju", rekao je Bilčar.\nPrema njegovim prognozama, a ukoliko to vremenski uslovi budu dozvoljavali, posao na revitalizaciji trim-staze trajaće dva mjeseca.\n"Plan nam je da svake godine uradimo po jednu stazu kako bismo dugoročno na raspolaganju imali mrežu staza", naglasio je Bilčar.\nČlan Rekreativne zone Banjaluka Tihomir Dakić izrazio je zadovoljstvo zbog činjenice da je Gradska uprava prepoznala Banj brdo kao određeni potencijal za ulaganje.\n"Revitalizacija šumskih staza dovešće na Banj brdo još veći broj rekreativaca, kako domaćih, tako i onih iz inostranstva koji posjećuju grad. Mi iz Rekreativne zone zalagaćemo se da vozilima i dalje bude zabranjen saobraćaj za Banj brdo. Planirali smo da apliciramo sa prijedlogom da eventualno bude dozvoljen neki organizovani prevoz u vidu vozila na električni pogon", rekao je Dakić.\nI član Atletskog kluba invalida Vrbas Duško Tadić pohvalio je gradsko Odjeljenje za komunalne poslove, jer je podržalo revitalizaciju staze na Banj brdu.\n"U rukovodstvu Banjalučke trkačke lige planirano je da u junu ove godine jedna od četiri trke bude održana upravo na Trešnjiku", kazao je Tadić.\nRekreativac Saša Handžić kaže da veliki dio slobodnog vremena provodi na Banj brdu i da će obnova staze mnogo značiti svim ljubiteljima trčanja ili hodanja u prirodi.\n"Dosta se uradilo u posljednje vrijeme kako bi bio poboljšan izgled Banj brda, od klupa i fitnes sprava koje su postavljene do nedavno zasađene aleje ljubavi. Ipak bih apelovao na one obijesne pojedince da svoj višak energije izbacuju kroz neke humanitarne aktivnosti, a ne kroz uništavanje naše zajedničke imovine", rekao je Handžić.\nPetar Bilčar je rekao da Gradska uprava ima u planu izgradnju trim-staze u parku “Mladen Stojanović”, koja bi bila duga nešto više od kilometra.\n"Tu bismo stazu radili na malo drugačiji način u odnosu na ovu na Banj brdu. Dizali bismo humus, stavili tri sloja zemlje i na kraju mljeveno drvo", rekao je Bilčar.\n#Rekreativnea zona Banjaluka\nNajavljeno osnivanje nove službe: "Policija za pse" kontrolisaće vlasnike i ljubimce\nOve godine ništa od gradnje najvećeg parka u Banjaluci\nU toku eksproprijacija za izgradnju mosta u Docu\nKomisija odlučuje o poskupljenju gradskog prevoza u Banjaluci\nBanjaluka dobija 40 pametnih autobuskih stajališta\nBanjalučko naselje Česma će nakon 8 godina čekanja dobiti most\nNa uvidu četiri nacrta izmjene regulacionih planova\nNovi sadržaji na Abaciji: Pri kraju izgradnja dajak pristaništa\nPoskupljenja u Bosni i Hercegovini se nastavljaju\nCentar Banjaluke u drugačijem ruhu: U planu radovi, kao i novi štandovi\nZavršetak izgradnje sportske dvorane i terena na Laušu do kraja avgusta\nUrbane tržnice u RS-u na pet lokacija početkom ljeta


"Monstrum" iz BIH za MONDO: Poziv Srbije - čast | Košarka\n"Monstrum" iz BIH za MONDO: Poziv Srbije - čast | Mondo Portal\n"Monstrum" iz BIH za MONDO: Poziv Srbije - čast 26 Podeli Podeli na facebook Podeli na twitter Podeli na viber Pošalji na mail\n21.10.2017. / 11:27\nIzvor mondo.ba 21.10.2017. / 11:27\nSa košarkašem Bilbaa Dejanom Todorovićem razgovarali smo o pozivu Aleksandra Đorđevića, NBA letnoj ligi, Partizanu, odlasku u Španiju, montruoznim zakucavanjima, ko mu je bio cimer u Malagi...\nOve sezone u španskoj ACB ligi i Evrokupu sa dosta uspeha nastupa Dejan Todorović, momak rođen u Mrkonjić Gradu 1994. godine.\nTodorović je karijeru započeo u Novom Sadu odakle je otišao u Španiju, gdje je nastupao za omladinske kategorije Unikahe, ali nije uspeo da se nametne kod trenera Jasmina Repeše i Đoana Plaze. On je, nakon igranja za Rinkon koji je "B" tim Unikahe, za sezonu 2014/15 prosleđen na pozajmicu u tada finansijski posrnuli Bilbao.\nMladi košarkaš se u Baskiji zadržao kao pozajmljen igrač Unikahe i naredne sezone, da bi se pre nešto više od godinu dana obavezao "ljudima u crnom" na trogodišnju vernost.\n"Leteće" krilo Bilbaa ove sezone u najboljoj ligi u Evropi u proseku beži 12,5 poena, dok u prva dva kola Evrokupa postiže 19,5 poena po meču, a njegovo zakucavanje u porazu od Limoža je izabrano za potez kola.\nDejan Todorovic, @CDBILBAOBASKET elevates sky-high for a huge dunk aaand oonee!! #7DAYSEuroCuppic.twitter.com/qxZh1JoFq6\n— EuroCup (@EuroCup) October 18, 2017\n"Počeo sam da igram i treniram u Mrkonjiću kada sam imao deset godina, onako kako se kaže bez obaveza. I to je tako teklo dok moj brat, koji je četiri godine stariji od mene, nije krenuo na fakultet u Novi Sad. Tada je moj otac odlučio da me pošalje tamo zajedno sa njim i ja sam onda upisao školu košarke kod Janka Lukovskog, koji mi je izuzetno pomogao u svakom smislu, i odatle je manje više sve krenulo, tu sam proveo dve lepe godine".\nJanko Lukovski je sa uspehom nastupao za Rabotnički, ali sjajni strijelac nije uspio da obuče "plavi" dres pošto su tada na njegovoj poziciji neprikosnoveni bili Dragan Kićanović i Mirza Delibašić. Ipak dres SRJ obukao je njegov sin Dragan i bio deo tima koji je osvojio Svetsko prvenstvo 1998. i Eurobasket 1999. godine.\n"U Malagi su sa mnom bili Ognjen Kuzmić i Kenan Karahodžić. Zanimljivo ja da smo Ognjen, Aleks Abrinjes (Španija, NBA-Oklahoma) i ja neko vreme bili cimeri"\n"U tom periodu Kosta Jankov je na savet jednog čoveka, čijeg imena ne mogu da se setim, došao da vidi kako se radi na treningu i tu sam mu ja zapao za oko. A pošto je gospodin Kosta kum Božidaru Maljkoviću on me je upoznao sa njim i ja sam odradio nekoliko treninga za njega i počeo da idem u njihove kampove u Crnu Goru. Posle toga sam, uz pomoć njih dvojice, otišao u Unikahu iz Malage u kojoj sam proveo tri godine, a onda prešao u Bilbao gde sam, evo, već četvrtu godinu".\nOno što Todorovića čini prepoznatljivim su njegova "monstruozna" zakucavanja. Kroz prethodne sezone mnogi igrači su se našli na "posteru", a bilo je i situacija kada su protivnici, konkretno Tornike Šengelija iz Baskonije, emotivno podnosili njegove "prelete".\n"Pa dobro, bilo je i zakucavanja dok sam igrao u Srbiji, ali mi nismo imali taj luksuz da nas snimaju dok igramo. Tu sa Šengelijom nisam uspeo da zakucam, a nije odigrao sportski i mogao je da me povredi, ali nije važno, to je prošlost. Ne znam, ja mislim da su to geni pošto je moj otac i danas u zavidnoj formi, a ima 57 godina. Naravno da tu ima mnogo truda i rada sa moje strane. Šta da vam kažem, jako dobar je osećaj kada možeš da skočiš i uradiš ono što želiš u vazduhu".\nOd velikog broja i vrsti zakucavanja "Monstrum" iz Mrkonjića ipak ima najdraže.\n"Omiljeno mi je protiv Barselone, ono preko Lampea".\nGorostasu iz Poljske 210 centimetara nije bilo dovoljno za "čoveka u crnom".\nBilbao u narednom kolu Evrokupa dočekuje Partizan, koji se za Todorovića interesovao dok je još bio član Unikahe.\n"Bilo je priča oko Partizana, ali ja nisam, iako sam partizanovac, imao želju da se vraćam u Srbiju pošto mi se svidelo u Španiji i video sam da tu mogu da uspem. Uvek je lepo kada se vratiš svojoj kući, a pogotovo da dođeš u Partizan, što je u našim krajevima vrhunski uspeh. Ipak, ja sam ciljao da igram u najboljoj ligi u Evropi i ponosan sam na odluke koje sam, uz pomoć roditelja, doneo tako mlad", rekao je Todorović.\n“Monstrum” iz Mrkonjić Grada ponovo u akciji!\n"Monstrum" ide u NBA...\nSelektor košarkaške reprezentacije Srbije Aleksandar Đorđević juče je saopštio spisak kandidata za nastup u prvim mečevima kvalifikacija za Svetsko prvenstvo 2019. godine.\nNa spisku od 35 kandidata, nalazi se i ime Dejana Todorovića.\n"Oko spiska i poziva za reprezentaciju nisam još uvek bio u kontaktu sa ljudima iz KSS. Samo znam da moje ime stoji na spisku koji je juče objavljen. Suvišno je pričati koja je čast za mene da obučem dres reprezentacije. Da zaigram za svoj narod, oca, majku, brata... Mislim da je svakome jasno o čemu govorim".\nIz KSBiH su izrazili želju da Dejan nastupa za "zmajeve", ali on je sebe kao dečak obećao Srbiji.\n"Dao sam do znanja ljudima iz KSBiH da želim da igram za Srbiju, a oni mi stvarno nikad nisu pravili nikakav problem oko toga. Jesu me nekoliko puta zvali da pitaju da li sam promenio stav, što ja sasvim korektno, ali ja sam još kao dečak doneo odluku da želim da igram za Srbiju, i to se nije promenilo".\nTodorović je proteklog leta nastupao za Čikago Bulse u NBA Letnoj ligi u Las Vegasu.\n"Kada sam počeo da se bavim ovim sportom moj san je bio da igram u NBA. Razgovarao sam sa ljudima koji rade sa mnom i oni su rekli da nije loša ideja da odigram Letnju ligu. To sam video kao priliku da se upoznam sa njihovom košarkom. U ekipi je bilo nekoliko momaka koji imaju ugovor sa Čikagom, ozbiljni igrači. Moram da kažem da sam bio oduševljen organizacijom. Ja igram u jednoj od ozbiljnijih i organizovanijih liga u Evropi, ali tamo je to sve na mnogo većem nivou. Bilo je to sjajno iskustvo, koje gledam da ponovim naredne godine, ako budem u mogućnosti".\n"Omiljena pobeda je ona kada samo izbacili Barselonu u četvrtfinalu Kupa kralja. Neopisiv osećaj..."\nKlub iz glavnog grada Baskije se u prethodnim godinama nalazio u teškoj finansijskoj situaciji i bio je na ivici bankrota.\n"Od tog perioda u klubu se promenila kompletna direktiva, klub ima projekat i cilj prema kojem se ide. Radi se dosta ozbiljan posao, mnogo je bolje nego ranije, ali za sve treba vreme. Što se tiče nas kao ekipe, mi kao cilj u ligi i Kupu kralja imamo plej-of, minimum u Evrokupu je da prođemo grupu. Videćemo šta ćemo na kraju sezone ostvariti".\nU Bilbau, slično mnogim ekipama, postoji nekoliko veterana koji "drže" svlačionicu i pomažu mladim igračima da napreduju na terenu i van njega.\n"Meni su u Bilbau dosta pomogli Aksel Ervel i Aleks Mumbru, kojima sam izuzetno zahvalan. Trenirati i deliti svlačionicu sa Mumbruom koji je u ovoj ligi 20 godina, sve dovoljno govori. On i Aksel odrađuju veliki posao sa mlađim igračima, a još doprinose na terenu, rade sve ono što stariji igrači treba da urade" zaključio je u razgovoru za MONDO Dejan Todorović.\nA za kraj još jedno zakucavanje "čoveka u crnom", ovaj put sa vrha reketa...\nDečko je iz Republike Srpske!!!\n21.10.2017. / 17:21\nZa one koji ne znaju razliku između RS i BiH, toplo preporučujem da odu u rodni grad Todorovića i kažu da su došli u Bosnu. Lake telesne povrede su zagarantovane, a ako ste drski...\n21.10.2017. / 16:18\nMONSTRUM...zar nebi lepse zvucalo Majstorcina?


Putna isprava - Pasoš - strana 19 - Dokumenta za putovanje - Putovanja.info\nPutna isprava - Pasoš\nZapočeo vladimir, 22 jun 2007\n327 poruka u ovoj temi\nAli kako kada moze da se putuje u EU samo ako je ''do isteka pasoša ostalo minimalno tri meseca, ali ne od datuma polaska, već od datuma planiranog povratka u našu zemlju. ''\nImam jos vise od godinu dana, ali bolje da se rasapitam pre.\nIzmenjeno 14 jun 2019 (Tirkizna)\n@Tirkizna Uglavnom piše ispod cenovnika kod nekih agencija da pasoš važi tri meseca od planiranog datuma povratka, jedino mislim za Tursku i Egipat šest meseci. I pored toga meni su u obe agencije sa kojima idemo u Grčku savetovali da menjam pasoš pre puta. Rekli su mi da fotokopiram uplate agenciji ako bude bilo problema. To sam i uradila, imala sam ih kod sebe za svaki slučaj, nisam stavila u pasoš. Niko me ništa nije pitao prilikom zamene pasoša, samo su gledali da li su uplatnice popunjene... Moje iskustvo je takvo, ali ne mora da znači da to svuda prolazi. Pasoš mi je ionako bio skoro pun, a bilo je skoro vreme i za zamenu.\nNekad i ne placam unapred i nemam dokaz da putujem\n6 meseci pre isteka roka vaznosti pasosa moze da se podnese zahtev.\n"Zahtev za nov pasoš može se podneti najranije šest meseci pre isteka aktuelnog pasoša."\nAko istice u mesecu decembru moze bez problema u mesecu junu, nema gledanja od datuma do datuma...\nRazgovarao sam sa upravom granične policije.\nRečeno mi je da Grci ne prave problem ni ako vam pasoši ističu za mesec dana a kamoli za 4 meseca. Policajac sa kojim sam pričao mi je rekao da putuje i on u julu u Grčku i da će mu tada pasoš važiti MANJE od 3 meseca i putovaće. Takođe mi je rekao da niko nije još vraćan iz Grčke (pa ni iz Makedonije) zbog isteka pasoša manjeg od 6 meseci.\nTako da će čekanje u redovima pričekati naš povratak sa mora.\nP. S. Pre razgovora sa upravom granične policije razgovarao sam sa nekim iz policijske stanice "Obilićev venac" gde rade pasoše. Oni su mi neformalno/nezvanično rekli da "neće praviti problem" ali da ipak pozovem graničnu policiju da mi to potvrde.\nPrešli smo sve granice bez ikakvih problema. Makedonija zadržavanje par minuta, ulaz u Grčku preko Bitolja isto toliko. Niko nas ništa nije pitao oko pasoša niti gde letujemo. Ni vaučere nam nisu tražili. Samo pasoše. Ni auto nisu pregledali (a bili smo puni neke klope koju smo kupili u prilepu ).\nTako da, to je to..Kome pasoš ističe za više od 3 meseca od datuma povratka ne bi trebalo da se plaši.\nDobra info. je zlata vredna\nPredao danas za pasoš u PS Novi Beograd, radno vreme nedeljom od 7,30-15,30,nema zakazivanja, stari pasoš na uvid l. K. i dokaz o uplati. Ima dosta šaltera i sve ide brzo.\nNema zakazivanja, samo baneš\nPre mene 10-tak ljudi, završio za nekih pola sata, 7-10 dana za preuzimanje.\nIma i onih fantoma što bi preko reda, pa kada se digne dževa, "aaaa nisam znao da i ovi ljudi što sede čekaju u redu" ma jok burazeru, nemam pametnija posla u nedelju pre podne, pa eto malo prošetao i izašao iz kuće da izblejim.\nAko je čovek lud, sve mu je oprošteno, al' ako nije to se zove težak bezobrazluk.\nBrate Srbine uđeš lepo i pitaš ko je poslednji, nije teško i ništa ne boli...\nMeni pasos istice 6 i po meseci nakon datuma povratka iz Grcke. Znam da svuda pise da je minimum vazenja 3 meseca od datuma povratka, ali me opet uhvatila frkica da ce mi mozda neko praviti problem. Najvise zato sto ne idemo preko agencije, nemam nikakve vaucere niti potvrde o uplati smestaja.\nDo sada mi niko nista od toga nikada nije trazio na grckoj granici, ali sad se malo brinem.\nPutujte bez brige.\nNe znam koje prevozno sredstvo koristite za putovanje, mi smo doduse doputovali busom i niko nam nije trazio vaucer niti potvrdu o uplati smestaja. Pasosi su jedini dokument koji su nam kontrolisali na svim granicama.\nMi cemo kolima. Prethodne 2 godine smo takodje kolima i niko nista nije trazio. Nadam se da ce tako biti i ove godine. Imacemo putna zdravstvena osiguranja i eventualno mozda zamolim gospodju u cijem cemo studiju odsesti da mi posalje mejl. (Posto trenutno imam samo viber prepisku )\nPostavljeno 19 jul 2019\njel ima devojaka da su posle promene prezimena promenile lk( novo prezime) ali da su u pasosu ostavili staro prezime i tako putovali bez problema?\nPosto se i lk i pasos menjaju u policiji pa me zanima ako se promeni lk i u njoj je novo prezime da li u sistemu oni to vide i prave problem kad se putuje ako je pasos sa starim prezimenom ( a lk sa novim)?\nznam da se na granici ne pokazuje lk samo pasos ali me zanima ako neko zna kako je to umrezeno da ako se promeni lk jel pasos moze da bude bez problema sa starim prezimenom da se putuje?Ukoliko je naravno karta na prezime iz pasosa?\nzanima me samo ta konekcija lk -pasos i da li moze da se samo promeni lk a pasos ostavi na staro prezime dok ne istekne i da se putuje bez problema?\nДоживео сам непријатно искуство када сам прошлог месеца желео да продужим пасош, не знајући да морам да чекам 6 месеци пре истека, дакле морам да дођем тек за 3 месеца.\nПошто је прво продужење, а можда ћу морати и да мењам слику, питам се да ли ће мењати број пасоша, да ли могу да букирам карте и да не размишљам да ли ће нови пасош имати исти број или не.\nИ шта ако путујем у Турску, где траже да посош мора бити важећи најмање 6 месеци пре истека. Како да уклопим то са њиховим кретенским захтевом да продужење такође може најраније 6 месеци пре истека.\nМожда ће ова допуна закона решити тај проблем.\nСтефановић: Издавање новог пасоша шест или више месеци пре истека тог документа\nСтефановић: Издавање новог пасоша шест или више месеци пре истека тог документаИзвор: Н1\nМинистар унутрашњих послова Небојша Стефановић рекао је у Скупштини Србије да је циљ измена и допуна Закона о путним исправама поједностављивање процедура и ефикасније остваривање права грађана.\nОбразлажући предлог закона посланицима, Стефановић је рекао да ће грађани имати могућност да затраже издавање новог пасоша шест или више месеци пре истека тог документа, како би могли несметано да путују у земље које имају прописе да вам пасош мора важити још три или више месеци од датума изласка из те земље.\nЈош једна новина је да када документ треба јавно огласити неважећим, то се може урадити на интернет страни МУП-а чиме се избегавају досадашњи трошкови огласа, рекао је министар.\nВажећи закон о путним исправама донет је 2007, измењен је 2014. године а садашње измене резултат су праћења примене закона и жеља да грађани ефикасније остваре своја права, рекао је Стефановић.\nОбразлажући предложене међународне споразуме он је додао да Меморандум о разумевању између Министарства унутрашњих послова Србије и Министарства за унутрашњу безбедност Сједињених Америчких Држава о унапређењу сарадње у циљу спречавања путовања терориста и борбе против незаконитих миграција, треба да допринесе заједничком циљу, а то је борба против тероризма као директној претњи светској безбедности.\nСпоразум са Тунисом омогућиће нашим грађанима који живе у Тунису да добију возачке дозволе без посебног полагања, а важи и реципрочна мера за грађане Туниса код нас, објаснио је Стефановић.\nОн је истакао да споразум са Европском полицијском канцеларијом јача сарадњу у борби против међународног криминала, као и да би посланици требало да потврде и неколико споразума о сарадњи о ванредним ситуацијама.\n"Ово је важан део рада МУП-а, нарочито како се клима мења и природне катастрофе су све чешће", рекао је министар и позвао посланике да подрже све предложене законе.\nПосланици би после сета закона из области унутрашњих послова требало да размотре и предлоге неколико кадровских решења.\nDoživećeš još neprijatnije iskustvo ako te vrate sa Turske granice jer ti pasoš važi manje od šest meseci. Da li si objasnio gde putuješ i iz kog razloga menjaš pasoš ranije? Ja sam menjala pasoš devet meseci ranije, niko mi ništa nije rekao, samo sam odnela uplatnicu... Naravno da mora nova slika i da je broj pasoša drugi jer to nije produženje nego novi pasoš.. ... Na ovo bi @Jola68 mogla da odgovori tačnije od mene...\nU Zakonu o putnim ispravama ("Sl.glasnik RS" br. 90/2007, 116/2008, 104/2009 i 62/2014) u clanu 33 jasno je definisana procedura oko izdavanja nove putne isprave iako postojecoj nije istekla vaznost.\nDa biste izbegli eventualne probleme prilikom putovanja u inostranstvo, prilozite uz Zahtev za izdavanje nove putne isprave, uplatnice i vaucer turisticke agencije preko koje planirate put, kako vam putna isprava bila izdata ranije i kako bi nesmetano putovali. Ukoliko ne posedujete vaucer, napisite Molbu u kojoj cete naznaciti iz kog razloga je potrebno da vam se izda novi pasos pre isteka roka vazenja starog pasosa.\n"Uz zahtev za izdavanje putne isprave podnosilac zahteva duzan je da prilozi i putnu ispravu ciji rok vazenja nije istekao, a prilikom preuzimanja novog pasosa, predhodna isprava ce biti ponistena". (clan 33 Zakona o putnim ispravama).\nUkoliko vam treba jos neko pojasnjenje slobodno pitajte.


InfoKG 7 dana: Porodilja, izvršitelji, Univerzitet, zemljotres, tuča, Resnik, CNC, SG... | InfoKG - Mesto gde se informišem\nNedelja, 17 Mart 2019 10:00Autor: InfoKG\nU Kragujevcu su nedelju za nama obeležili: Preminula porodilja u Kliničkom centru, ugašena Zastava INPRO, stižu rešenja bez opomene, Senat Univerziteta podržao inicijativu da trudnice i novopečene mame studiraju besplatno, zemljotres u okolini grada, prolećno sređivanje grada, Mihajlović: Radovi na deonici puta Kragujevac – Batočina krajem marta, Milanović u perpunom amfiteatru Ekonomskog fakulteta održao predavanje, Nestorović sa Verkom želi da od Resnika napravi turističku destinaciju, Kragujevčani se i dalje najviše žale na obuću, u toku postavljanje novih kontejnera, Skupština grada usvojila Statut grada Kragujevca - deo opozicije bojkotovao sednicu, protest...\nPorodilja A. M. preminula je nakon porođaja 2. marta u Kliničkom centru Kragujevac, pa je zbog toga pokrenuta procedura unutrašnjeg stručnog nadzora, kako bi se utvrdile sve činjenice i okolnosti, saopšteno je iz ove zdravstvene ustanove. Kako portal InfoKG nezvanično saznaje, beba je dobro. Opširnije ovde: Preminula porodilja u Kliničkom centru - pokrenut stručni nadzor, BEBA dobro.\nPreduzeće „Zastava INPRO” zatvorilo je kapije i pogone, a radnici su uzeli otpremnine i raskinuli radni odnos, pošto nije uspeo Plan reorganizacije jer ga poverioci nisu usvojili zbog velikih dugova. Opširnije ovde: Ugašena Zastava INPRO: Zatvoreni kapije i pogoni, ostalo samo slovo na papiru.\nPojedini Kragujevčani neprijatno su se iznenadili kada su na kućnu adresu počela da im stižu rešenja od izvršitelja, s obzirom na to da im prethodno nije stigla nikakva opomena ili obaveštenje o dugu za usluge koje plaćaju Javno stambenom preduzeću, piše Televizija Prva. U ovom preduzeću ne shvataju zbog čega su građani nezadovoljni, jer, kako kažu, komunalne usluge moraju da se plate. Dodaju i da prema novoj zakonskoj regulativi nisu dužni da šalju opomene. Opširnije ovde: Kragujevčani besni: Stižu rešenja bez opomene, pa moraju da plate dug, kamatu i IZVRŠITELJA.\nJednoglasnom odlukom Senata Univerziteta u Kragujevcu podržana je inicijativa Sandre Miljaković, studenta prorektora, za ukidanje troškova studiranja i smanjenja obaveza studentkinjama koje su u drugom stanju, kao i onima koje odgajaju decu do jedne godine starosti. Senat je jednoglasno odlučio da se inicijativa usvoji, međutim nije moguće "nametnuti" takvu odluku fakultetima, piše Telegraf. Opširnije ovde: Senat Univerziteta podržao inicijativu da trudnice i novopečene mame studiraju besplatno.\nZemljotres, jačine 2,6 jedinica Rihterove skale, registrovan je u četvrtak ujutru oko 4 sata u okolini Kragujevca, saopštio je Republički seizmološki zavod. Epicentar zemljotresa bio je izeđu sela Malo Krčmare, Sipić i Badnjevac. Opširnije ovde: ZEMLJOTRES u okolini Kragujevca.\nU toku je prolećno uređenje grada - sređivanje zelenih površina, saniranje udarnih rupa i oštećenih površina u ulicama, ili njihovo nasipanje kamenim materijalom. Zanimljivo je da će se u toku ove godine sa čak 700 sadnica dopuniti drvoredi i zasaditi novi, a najuočljivije će to biti na levoj obali Lepenice, između Lepe Brene i spomenika Jovanu Ristiću. Opširnije ovde: Prolećno sređivanje grada: Gde se krpe udarne rupe, a gde niče novi drvored?\nRadovi na deonici puta od Kragujevca do Batočine u dužini od pet kilometara trebalo bi da počnu krajem marta. To je najavila potpredsednica Vlade Srbije i ministarka građevinarstva, saobraćaja i infrastrukture, Zorana Mihajlović, na sastanku sa gradonačelnikom Čačka i predsednicima opština Lučani, Požega, Lapovo i Batočina, sa kojima je razgovarala o početku izgradnje deonice Koridora 11 od Preljine do Požege i završetku saobraćajnice Kragujevac-Batočina. Opširnije ovde: Mihajlović: Radovi na deonici puta Kragujevac – Batočina krajem marta.\nVlasnik kompanije “Milanović Industries Group – MIND Group”, Bratislav Milanović održano je predavanje u prepunom amfiteatru “Prof. dr Ilija Rosić” na Ekonomskom fakultetu kragujevačkog Univerziteta i razgovarao je sa studentima ove visokoškolske ustanove. Milanović je na predavanju naglasio da se trud, rad i upornost uvek isplate, a mnogi studenti su poželeli da nakon studija budu deo kompanije “MIND Group”. Najavljeno je i uspostavljanje čvršće saradnje između Ekonomskog fakulteta i komapnije “Milanović Industries Group”. Opširnije ovde: Milanović u perpunom amfiteatru Ekonomskog fakulteta održao predavanje.\nUčenici trećeg razreda Prve tehničke škole u Kragujevcu P: J. (17) i L. M. (17) potukli su se u četvrtak popodne na času, piše Blic. Opširnije ovde: Potukli se učenici u Prvoj tehničkoj školi.\nDirektor Nevladine organizacije “Sigurna pozicija”, Dejan Nestorović želi da od sela Resnik napravi šumadijsku turističku destinaciju i tvrdi da će mu u tome pomoći bivši gradonačelnik Kragujevca Verljub Stevanović, kao i da ima podršku od načelnice Šumadijskog upravnog okruga, Biljane Ilić Stošić i ministarke Zorane Mihajlović. Problem sa kojim se na početku susreo je asfaltiranje puta u dužini od oko 2 kilometra, a kaže da sve to koči Gradska uprava. Naglašava da ga u ovoj zamisli niko i ništa neće zaustaviti i da će boriti svim legalnim i legitimnim sredstvima da ostvari ono što je zacrtao. Zanimljivo je i da su ovu vest prvi objavili pojedini nacionalni mediji. Opširnije ovde: Nestorović sa Verkom želi da od RESNIKA napravi TURISTIČKU DESTINACIJU: “Problem put, koči Gradska uprava”.\nOrganizaciji potrošača Kragujevac tokom prošle godine za pomoć se obratilo oko 1.400 Kragujevčana, a najviše žalbi je bilo na obuću, mobilne telefone, tehniku, telekomunikacione i usluge opšteg ekonomskog interesa, ali i polovne automobile. To je povodom obeležavanja Svetskog dana prava potrošača, 15. marta, izjavio za InfoKG Zoran Nikolić iz ovdašnje Organizacije potrošača. Opširnije ovde: Svetski dan prava potrošača: Kragujevčani se i dalje najviše žale na obuću, mobilne telefone i polovne automobile.\nJavno komunalno preduzeće “Šumadija” startovalo je sa postavljanjem 140 plastičnih kontejnera za razdvajanje sekundarnih sirovina na 60 lokacija na teritoriji grada Kragujevca. Svi novi kontejenri biće postavljeni narednih dana, a prepoznaju se po različitim bojama poklopaca. Opširnije ovde: Crveni, plavi, žuti: U toku postavljanje novih KONTEJNERA u Kragujevcu.\nU kragujevačkoj Srednjoj sturčnoj školi svečano je otvoren CNC trening centar u kome će se na najsavremenijim mašinama sa kompijuterskim upravljanjem obučavati mladi od 15 do 35 godina za zanimanje operater mašinske obrade na CNC mašinama. Otvaranjem ovog centra Srednja stručna škola obeležila je 165 godina postojanja, a tim povodom upriličena je i svečana akademija u Muzeju Stara livnica. Opširnije ovde: Otvoren savremeni CNC trening centar u Srednjoj stručnoj školi.\nStatut grada Kragujevca, čiji je nacrt dobio saglasnost Ministarstva za državnu i lokalnu samoupravu, usvojen je na 23. redovnoj sednici lokalnog parlamenta. Odlukom većine odbornika usvojeni su i planovi detaljne regulacije Specijalizovani sportski centar Hipodrom, proširenje Bozmana, Severna obilaznica i Železnička pruga Sobovica – Lužnice – krak Batočina. Pored toga, doneta je i odluka o osnivanju Slobodne zone Šumadija. Zasedanje lokalnog parlamenta bojkotovao je deo opozicije i na samom početku sednice napustili su skupštinsku salu. Opširnije ovde: SG: Usvojen STATUT grada Kragujevca, deo opozicije BOJKOTOVAO sednicu.\nProtest „Jedan od pet miliona“ (Počelo je#KG) održan je u Kragujevcu jedanaesti put. Opširnije ovde: "1 od 5 miliona": Profesor Čupić predložio kako da zakon osigura fer klimu u izbornoj kampanji


Bambi vas poziva na festival „Mi smo deca vesela“ - Dijaspora TV\nEventsEventsBambi vas poziva na festival „Mi smo deca vesela“\nFestivalom „Mi smo deca vesela“ svi zajedno gradimo most kojim kroz igru, pesme, radionice, koreografije i ostale prateće programe ostavljamo u amanet našoj deci nasleđe naših predaka. Ujedno od naše dece učimo kako da sačuvamo neiskvareni pogled i osmeh pun ljubavi, čistog i nevinog srca“, izjavio je Aleksandar Saša Stanković, predsednik KSD Bambi.\n„Zahvaljuje se svim kulturno umetničkim društvima i institucijama koje zajedno sa nama podržavaju ovaj festival i njemu slične. Uprava KSD Bambi zahvalna je Upravi za sardnju s dijasporom i Ambasadi Srbije u Beču na podršci u očuvanju Srpske tradicije i identiteta našeg naroda u Austriji i šire“, istakao je Stanković.\n– Umetnički direktor KSD“Bambi“ Vladan Radojković\nBeč, dijaspora, kulturna manifestacija, program za decu, tradicija, život u beču


Karijere | FMK\nNovo doba podrazumeva neprekidne promene i uvek nova pravila u kojima je teško prepoznati siguran oslonac i doneti važnu životnu odluku kao što je izbor buduće profesije. Poslovni profili se skoro svakodnevno menjaju – dok jedni nepovratno nestaju, drugi se stvaraju. Tradicionalno shvatanje znanja i umeća zamenio je zahtev savremenih poslodavaca za stručnjacima koji se brzo prilagođavaju, razumeju koncepte, rešavaju probleme, rade u timu i imaju razvijenu samodisciplinu.\nDiplomirani studenti Fakulteta za medije i komunikacije vodeći su stručnjaci u oblastima kojima se bave i aktivni učesnici u lokalnoj i međunarodnoj zajednici, gde su nastavili da grade svoje karijere kroz medije, komunikacije i nove tehnologije, međunarodne odnose, naučno-istraživački i umetnički rad, u internacionalnim korporacijama, agencijama, institucijama kulture, na vodećim svetskim univerzitetima, klinikama, savetovalištima i centrima za socijalni rad.\nNaša je misija da vam pomognemo da otkrijete sebe i svoje specifičnosti, da razvijete svoje potencijale i talente, kao i da započnete i nastavite uspešne poslovne i umetničke karijere. Centar za stručnu praksu i karijerno savetovanje FMK vam je na raspolaganju tokom studija, svakog radnog dana od 9.30 do 17h na drugom spratu fakulteta.


Hartenštajn, senzacija Kaunasa - KOS magazin\nHartenštajn, senzacija Kaunasa\nMega Vizura je dobila još jednog rivala za turnir 8 najboljih evropskih juniorskih ekipa u Berlinu: Žalgiris. Tim iz Kaunasa osvojio je kvalifikacioni juniorski Adidas Evroliga turnir u svom gradu pobedivši u finalu lokalnog rivala Lijetuvos Ritas 87-76. Junak finala bio je Isaija Hartenštajn, autor 29 poena, 12 skokova , 3 asistencije i 3 blokade.\nNova senzacija evropskog basketa bio je najboji u tri kategorije. Prosečno je davao 23 poena, hvatao 11,3 lopte i delio 2,8 asistencije.\nRođen je u Oru (SAD), ime i prezime upućuje na jevrejsko poreklo, počeo je da igra u Kvakenbriku (Nemačka), u sezoni 2014/15 prešao je u Artland Dragons a od ove sezone član je Žalgirisa. Visok je 2,10, levak je, odličan skakač i dobar šuter, uključujući i trojke. Standardni je član nemačke juniorske reprezentacije, prošlog leta igrao je protiv Srbije na juniorskom EP u Volosu. Srbija je jedva pobedila 66-65. Nemačka je završila na 8. mestu a njegov prosek poena bio je 11,6 uz 8,7 skokova.\nIsaija Hartenštajn, dugačko ime ali vredi ga zapamtiti.\nserbianhoops January 21, 2016 at 04:05\nNebitno da li je decko jevrejske veroispovesti ili ne, ali prezime Hartenstein najpre ukazuje na etnicko germansko poreklo, nikako na versko. Harten (žilav) / stein (kamen).


Novak: Ja samo želim da pobedim : Nadlanu.com\nNovak: Ja samo želim da pobedim\nObjavljeno 5. jul 2012. / 20:50:56\nĐoković, koji je u poslednje dve godine izgubio samo dva od 43 meča, sutra će igrati sa Rodžerom Federerom u polufinalu.\n"Rodžera veoma poštujem, kao i ostali igrači. To se ne dovodi u pitanje. S druge strane mi smo protivnici. Ne razmišljam o tome šta je uradio u prošlosti ili koliko je bio uspešan. To bi bilo mnogo kada sam na terenu. Ja samo želim da pobedim u meču", rekao je Đoković.\nŠestostruki šampion Vimbldona Federer i prošlogodišnji pobednik Đoković prvi put će igrati na Vimbldonu, svoj 27. međusobni meč.\n"Interesantno je da će to biti naš prvi duel na travi. Veoma se radujem", rekao je Federer koji ide ka svojoj sedmoj tituli, a pošto je poslednje dve godine izgubio u četvrtfinalima.\nOvaj 30-godišnji teniser već ima najveći broj titula na gren slem turnirima - 16, ali poslednju je osvojio pre više od dve godine na Otvorenom prvenstvu Australije. Od tada Švajcarac nije igrao na najvišem nivou.\nUkoliko Federer pobedi Đokovića i osvoji titulu u nedelju, vratiće se na prvo mesto ATP liste, a izjednačiće i dva rekorda Pita Samprasa - osvojiće sedmu titulu na Vimbldonu i biće više od 286 nedelja na prvom mestu ATP liste.


Prihodi Alibabe porasli 40 odsto – The PRESTIGE\nFinansije 02.11.2019. alibaba, rast profita\nPrihodi kompanije porasli su na 119,02 milijarde juana (16,91 milijardi dolara) u drugom kvartalu završenom 30. septembra, u odnosu na 85,15 milijardi juana iz istog perioda prošle godine, prenosi agencija Reuters.\nAnalitičari su očekivali prihode od 116,8 milijardi juana, prema podacima IBES-a koje je objavio Refinitiv.\nNeto dobit kompanije koja pripada običnim vlasnicima porastao je na 72,54 milijarde juana sa prošlogodišnjih 20,03 milijarde juana, zahvaljujući jednokratnom dobitku vezanom za udio Alibabe u kompaniji Ant Financial.\nAkcije Alibabe, listane na Njujorškoj berzi, porasle su za više od dva posto na 180,25 dolara uoči početka trgovanja.\nKineska kompanija prvenstveno zarađuje od prodaje usluga reklamiranja i promocije trećim trgovcima koji svoje proizvode nude na Alibabinim sajtovima za e-trgovinu, kao što su Taobao i Tmall.\nProdaja u Alibabinom sektoru e-trgovine porasla je za oko 40 posto na 101,22 milijarde juana, dok je poslovanje računarstva u oblaku ostvarilo skok prihoda od 64 posto na 9,29 milijardi juana.


VELUX unutrašnje roletne za kućnu kancelariju\n– dve roletne u jednoj za potpuno zamračenje\ni prilagođavanje svetlosti\n– efekat zamračenja i izolacije\nDodatna prostorija u vašem domu zadovoljava mnoge potrebe. To može da bude kućna kancelarija koja se pretvara u gostinsku sobu, ili je možda koristite kao radionicu ili studio za jogu. Ali kakva god da je njena uloga, roletne igraju važnu ulogu u stvaranju savršenog okruženja. One obezbeđuju da ovaj dinamični prostor iskoristi svoj potencijal tako što vam omogućuju da ublažite dolaznu svetlost, kao i da dobijete mrak i privatnost noću.\nOdržite prijatne temperature tokom leta kroz optimalnu zaštitu od toplote sa spoljašnje strane prozora sa VELUX spoljnom tendom.\nAko vam je jednostavno potrebno da ublažite dolaznu dnevnu svetlost i stvorite udobnu, prijatnu atmosferu, preporučujemo naše plisirane roletne. One takođe nude privatnost i mogu da se pozicioniraju bilo gde na prozoru da bi smanjile odsjaj i povećale udobnost. Plisirane roletne se proizvode u širokoj paleti boja.\nNaša duo roletna za zamračenje je spoj roletne za zamračenje i plisirane roletne. To je savršeno rešenje za udobnost koja traje 24 sata: potpuni mrak u svako doba dana i nežno rasuta prirodna svetlost i dekoracija tokom celog dana. Ova 2-u-1 roletna dostupna je u četiri različite boje roletni za zamračenje u kombinaciji sa belom plisiranom roletnom.\nAko svoju kućnu kancelariju koristite kao gostinsku sobu, trebaju vam fleksibilna kontrola svetlosti i zamračivanje. Po danu VELUX roletne za kontrolu energije mogu da se pozicioniraju bilo gde na prozoru da blokiraju sunce baš tamo gde vam je to potrebno – bez žrtvovanja dnevne svetlosti ili pogleda. Kada se navuku do kraja, roletne za kontrolu energije efikasno zamračuju prostoriju i obezbeđuju vašim gostima dobar san tokom noći. Takođe pružaju dodatnu izolaciju kako bi vašu sobu održali toplom tokom hladne noći.


Od ratnih zločina do razbijanja Beograda | Komentar | DW | 22.10.2010\nOd ratnih zločina do razbijanja Beograda\nDanašnji izlijevi nasilja na ulicama Beograda ne padaju s neba - Srbija je društvo u kome je nasilje legitimirano prije više od 20 godina. Samim tim nameće se pitanje: što možemo očekivati od generacija koje dolaze?\nU svjetlu najnovijih nasilničkih ispada u Srbiji, nameće se pitanje koliko je poricanje zločina od strane elite u ovoj zemlji uzrok da se danas čitave grupe mladih zapravo poistovjećuju sa zločincima, a neki od njih čak i sa nacizmom?\nPrema novinskom piscu Teofilu Pančiću, nasilje u Srbiji je legitimirano pre više od 20 godina, a ono što danas gledamo je zapravo samo logična posljedica svega što se dešavalo: „Nasilje u Srbiji u posljednjih 20 i više godina suštinski nije delegitimirano, i to je sada društvo u kome su takve stvari ne samo moguće, nego je zapravo prosto nevjerovatno da svega toga nema još i mnogo više. Realno gledano, kako smo sijali u ovom društvu, mi zapravo još dobro i žanjemo.”\nIma neka tajna veza između zločina u ratu...\nNeiskreno suočavanje s prošlosti\nSvjesno ili nesvjesno, tek vladajuća elita i kroz nedavno usvojenu Deklaraciju o osudi zločina nad Srbima opet pokazuje da ne želi iskreno da uđe u proces suočavanja s prošlosti, smatra bivši državni sekretar u Ministarstvu za ljudska i manjinska prava Marko Karadžić: “Jedna ozbiljna zemlja, koja teži ka tome da promijeni sistem vrijednosti, da na iskren način osudi prošlost, morala je u takvu deklaraciju bar da stavi i osudu prema politici koju je provodio Slobodan Milošević, kako prema narodima i državama u regiji, tako i prema sopstvenom narodu.”\nKaradžić za Deutsche Welle kaže da mladima u Srbiji nikada niko nije objasnio da je društvo u kome žive ne samo postratno, već i postgenocidno, iz čega proizlazi da se mladima neprestano nude pogrešni modeli: “Problem jeste u tome što mi nemamo jasan stav prema prošlosti i prema zločinima koji su se dogodili, niti zajedno i sistematski gradimo sistem vrijednosti, na kome možemo da podižemo mlade ljude koji bi od ove zemlje napravili nešto drugačije.”\nMladost ne garantira liberalne stavove\nTeofil Pančić ocjenjuje da nije dovoljno to što je neko mlad da bi bio liberalniji od svojih očeva ili djedova: ”Jer ako on odrasta u kući u kojoj se vjeruje u tu vrstu zločina i u njegovu isplativost i legitimnost, ako on tako nešto čuje u svojoj ulici, ako on tako nešto čuje u školi, ako on to vidi na televiziji, ako on tu vrstu ‘misli’ razmjenjuje sa sebi sličnima preko interneta - pa šta možemo očekivati nego da i on bude zagovornik nečega što evo u ovom našem srpskom slučaju zvuči kao formula ‘Nož, žica, Srebrenica’.”\n...i nasilja u Beogradu.\nZbog toga, smatraju naši sagovornici, uspoređenje sa generacijom unuka u Njemačkoj posle Drugog svjetskog rata, koja je svojim očevima i djedovima postavljala ključna pitanja o njihovoj ulozi tokom rata, na žalost za sada ne može da se prenese na slučaj Srbije. Naprosto zato što je u Njemačkoj generacija mladih počela da postavlja suštinska pitanja nakon 20 godina ozbiljnog rada s njima. Kako navode naši sagovornici, u Srbiji se na mladima ili ne radi, ili se, što je još gore, radi na veoma pogrešan način. Zbog čega smjena generacija može da znači da dolaze još gori od nas. Naravno, ukoliko se ti mladi, što bi rekao književnik Laslo Vegel, na vrijeme ne odreknu svojih očeva.


Nova knjiga nobelovca Marija Vargasa Ljose “Raj na drugom ćošku” u prodaji od 6. juna – artkvart.rs\nNova knjiga nobelovca Marija Vargasa Ljose “Raj na drugom ćošku” u prodaji od 6. juna\nKnjiga „Raj na drugom ćošku“ dobitnika Nobelove nagrade za književnost Marija Vargasa Ljose retko je umešna studija strasti i ambicija dve čuvene ličnosti: impresionističkog slikara Pola Gogena i revolucionarke Flore Tristan.\nRoman „Raj na drugom ćošku“ može se posmatrati kao spoj dve paralelne biografije – Gogena, koji je krajem 19. i početkom 20. veka na Tahitiju tražio estetsku i seksualnu utopiju, i njegove bake Flore Tristan, koja se sredinom 19. veka borila za ravnopravnost žena i radnika. Vargas Ljosa ih je pretočio u roman, služeći se naizmeničnom naracijom junaka i prelaza iz jednog vremenskog toka u drugi.\nMesto gde se rodiš je slučajno; pravu domovinu čovek bira telom i dušom.\nFlora Tristan je nezakonito dete bogatog Peruanca i Francuskinje. Odrasta u siromaštvu, da bi nakon očeve smrti odlučila da ode u Peru i zahteva svoje nasledstvo. Po povratku u Francusku, 1844. godine, postaje borac za prava potlačenih i polazi na turneju po zemlji kako bi regrutovala članove za svoju Radničku uniju. Godine 1891. Florin unuk, siromašni slikar i tvrdoglavi vizionar Pol Gogen, napušta svoju ženu i petoro dece i odlazi na Južna mora. Iako je okružen mladim tahićanskim ljubavnicama i na vrhuncu svog stvaralaštva, njegovi snovi o životu u raju biće zatrovani sifilisom, okrutnošću francuskih kolonijalaca i hroničnom besparicom.\nFlora i Pol se nikad nisu sreli. Njihova putovanja, opsesije i uporna potraga za veličanstvenim uprkos sveopštoj bolesti i smrti nadopunjuju se iz poglavlja u poglavlje u ovoj priči o pobuni protiv umetničkih i društvenih tabua, moći i nemoći ideologije i umetnosti.\nKnjigu „Raj na drugom ćošku“ Marija Vargasa Ljose možete pronaći od četvrtka 6. juna u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.\nKnjiga Laguna Mario Vargas Ljosa Nobelova nagrada Raj na drugom ćošku


Među njima je i dvadesetčetvorogodišnja devojka koja je, upravljajući automobilom „bmv“ sa 1,21 promil alkohola, sletela sa kolovoza u centru grada i udarila u drvo pored puta. U ovoj saobraćajnoj nezgodi nije bilo povređenih osoba.\nZadržani su i vozači „mazde“ sa 1,29, „audija“ sa 1,40 i „hjundaija“ sa 1,35 promila alkohola u organizmu, stari 41, 32 odnosno 52 godine.\nPolicijska uprava u Leskovcu je saopštila da će protiv svih vozača biti podnete odgovarajuće prekršajne prijave.\nLeskovac Leskovac vesti vožnja pod dejstvom alkohola prekršajne prijave


Sportske.net - Za Jokića ima leka, neverovatni Nikola Vučević, Hardenov teror po Pacifiku, dobiće i Oskara?\nZa Jokića ima leka, neverovatni Nikola Vučević, Hardenov teror po Pacifiku, dobiće i Oskara?\nCrnogorac nastavlja sa strašnim partijama, Jokić slab za svoje standarde koji su sada najviši, neverovatna serija Bruklina!\nNi NBA nije imun, novo odlaganje zbog korone!\nSvi govore o asistencijama, ali niko ne govori o podatku koji Jokića čini maestralnim!\nJokićevih pola sata dominacije, ima li posle ovoga još neko dilemu ko će biti MVP?\nTre Jang i Klint Kapela uzeli su meru Denveru. Atlanta koja je izgubila 8 od poslednjih 10 mečeva je slavila, Jang je uuz 35 poena imao 15 asistencija, Kapela dodao 22 poena, produbili su krizu ekipe iz Kolorada u gostima. Naime Nagetsi su poraženi čak šest puta u poslednjih sedam mečeva van svoje dvorane. Nedostajao je pravi Jokić, Marej je ubacio 30 poena, ali je Srbin i prvi kandidata za MVP titulu ubacio samo 15 poena, imao je 10 skokova i 6 asistencija. Za njegove standarde to je slaba partija. Opravdanje može da bude umor, ne samo Jokića već čitavog tima, delovali su isceđeno, pokušali da se vrata, ali minus od sedam poena u poslednjem minutu je najviše što su uspeli da se spuste.\nMilvoki je konačno zaigrao bolje, Janis i Kris Midlton su iskombinovali 70 poena, i tako dobili drugi meč u nizu, nakon pet poraza. Antetokumpo je izveo čak 24 bacanja, dao 19, polovinu od svih poena sa penala. Bjelica je ostao na klupi.\nUzbudljivo je bilo u El-Eju, Netsi su počistili Klipse. Džejms Harden je ubacio 37 poena i zaiokružio neverovatnu turneju na kojoj je Bruklin redom tukao Voriorse, Kingse, oba tima i Los Anđelesa i Feniks. Oni su u seriji od osam pobeda protiv timova sa Zapada. Harden je inače imao i 11 skokova i 7 asistencija, Irving je dodao 28 poena, uz osam uspešnih dodavanja.Klipersi su imali šansu, kada je Kavaj izjednačio nakon par bacanja. Ali je DeAndre Džordan popravio Irvinga, pa je u narednom napadu Leonard napravio ofanzivni faul nad Hardenom koji je sa penala dotukao Klipse. Da li je bio faul, ili je "Brada" zaslužio Oskara?\n— Film Room Files (@FilmRoomFiles) February 22, 2021\nNjujork je izgubio veliku prednost ali tukao na kraju Minesotu, na 15-16 su i boriće se za plej of, ako ovako nastave. Rendl je ubacio 25 poena, zanimljivo ovo je bio prvi meč Toma Tibodoa, kouča Niksa protiv Timbervulvsa, ali i poslednji za njegovog naslednika Sandersa koji je dobio otkaz nakon ovog meča.\nKris Bušer je bio junak pobede Toronta nad vodećim timom Istoka, Filadelfijom. Pogodio je pet trojki u poslednjih 14 minuta i prelomio meč. Igrač iz rotacije je iskoristio šansu, na kraju sa 17 poena prelomio utakmicu. Kod Kanađana Siakam i VanFlit dali su po 23. Embid 25 poena, 17 skokova za goste koji loše igraju na strani u poslednje vreme...\nNikola Vučević je ponovo bio fantastičan, ubacio je 37 poena, imao 11 skokova, Orlando je dobio Detroit sa kojim će ponovo igrati sutra. Vučević je sedmi put ove sezone imao 30+ poena, nosi tim na leđima, Medžik je dobio tri meča u nizu, najbolja serija pošto su sezonu počeli sa 4:0. Čini se da će biti velika nepravda ako Crnogorca ne vidimo na Ol-Staru. On je u poslednjoj četvrtini iskoristio prednost u reketu, pošto su Pistonsi bili bez klasične petice i ubacio 15 poena, prelomio meč.\n💪 37 PTS, 12 REB for Vooch 💪@NikolaVucevic reaches 30 & 10 for the 2nd-straight game, lifting the @OrlandoMagic to 3 straight wins! pic.twitter.com/ZvU2RIfz30\nDžildžes-Aleksander je brojao do 31 u pobedi Oklahome, naneli su Kavsima deseti poraz u nizu, dok je Boston prosuo +24 iz sredine treće četvrtine i na kraju posle produžetka izgubio od Pelikansa. Ingram je sjajnu partiju začinio trojkom u poslednjem minutu produžetka, sa 33 poena je dotukao Seltikse, a posle lošeg prvog dela razgoropadio se Zajon. Vilijamson je 24 od 28 poena postigao u drugom poluvremenu, imao 10 skokova, 4 asistencije, doprinos pobedi je dao sve bolji Džo Hart. Kod gostiju Tejtuma 32, Braun 25 poena...\nNju Orleans - Boston 120:115 pr.\nKlivlend - Oklahoma 101:117\nToronto - Filadelfija 110:103\nNjujork - Minesota 103:99\nLA Klipers - Bruklin 108:112\nMilvoki - Sakramento 128:115


Tekstovi za tag: vaspitanje\nNOVO RAZMIŠLJANJE O DECIGde grešimo?Autori: Po Bronson, Ešli MerimanPrevod sa engleskog: Nataša Mrdak, Siniša Božović327 str., mek povez, latinicaCena: 1.836 din. (sa uključenim PDV )Pouzećem od izdavača: 1.500 din. (sa uključenim PTT i PDV troškovima)\nŠta kada je TV treći roditelj? Opširnije...\tTINEJDŽERI - Kako im postaviti granice i pri tom sačuvati živce\nOpširnije...\ti pri tom sačuvati živceAutor: Najdžel LataPrevod sa engleskog: Kornelija Odri Rakić304 str., mek povez, latinicaCena: 1.080 din. (sa uključenim PDV )Pouzećem: 850 din. (sa uključenim PTT i PDV troškovima)Ima toliko jednostavnih stvari koje roditelji mogu lako da urade kako bi pomogli svojoj deci da prebrode teške trenutke.Najdžel LataRAZUMNO VASPITANJE KOJE ČINI DA DECA POČINJU DA RADE ONO ŠTO TREBA• Kako glase deset jednostavnih pravila odgajanja dece?• Kako ova pravila primeniti na male i velike probleme sa decom?• Šta tačno uraditi da se reše problemi sa spavanjem, sa hranjenjem, sa prelaskom na nošu, sa bezobraznim ophođenjem ...?• Kada roditelju nedostaju alati: usmerena pažnja, preusmeravanje pažnje, tajm-aut, tabela sa markicama, lista neizbežne sudbine...STRUČNJAK KOJI JE POMOGAO HILJADAMA ZBUNJENIH RODITELJA\nOpširnije...\tKontroverze vaspitanjaAutor: Ejmi ČuaPrevod sa engleskog: Vesna Pilipović233 str., mek povez, latinicaCena: 1.620 din. (sa uključenim PDV )Pouzećem: 1.300 din. (sa uključenim PTT i PDV troškovima)KNJIGA KOJA JE OPALILA ŠAMAR POPUSTLJIVOM NAČINU VASPITANJA!Samo nekoliko meseci nakon američkog izdanja Psihopolis je objavio knjigu Ejmi Čua, profesorke prava sa Jejla kineskog porekla koja je šokirala Amerikance i izazvala nezapamćenu lavinu reakcija i komentara o vaspitanju dece i došla na naslovnu stranicu magazina TIMES.U vreme kada je dominantan model preterano popustljivo vaspitanje i ideologija srećnog deteta, “tigar vaspitanje” koje zastupa Čua šokantno je prihvaćeno. Upravo ovaj način vaspitanja krije odgovor na pitanje zašto su američka deca kineskog porekla uspešnija od dece iz drugih etničkih grupa.Dočekana na nož od strane komentatora i medija, ova knjiga je ubrzo postala jedna od pet najprodavanijih knjiga na Amazonu, što pokazuje da američki roditelji mnogo više žele da budu poput Ejmi Čua nego što žele da priznaju.\nJovana Papan, Nova srpska politička misao\nOpširnije...\tNaslov: TOKSIČNO VASPITANJEPodnaslov: Emocionalna detoksikacija odrasle dece i zbunjenih roditeljaAutori: Suzan Forvard i Kreg BakPrevod sa engleskog: Marina BožićCena: 1.242 din (sa PDV)Pouzećem: 1.000 din. (sa PDV i PTT troskovima)309 str., mek povez\nImamo 83 gostiju na mreži\tTag cloud\n950,00 din\tRazvod, a šta sa decom?\n1.250,00 din\tPSIHOLOGIJA DOBROG ODGOJA\n850,00 din\tMUZIKA I MOZAK\n1.300,00 din\tMOĆ PSIHODRAME\n800,00 din\tYou are here Vesti Tekstovi za tag: vaspitanje


Nedostaje obućara i bravara\nRatko Bogosavac 20.02.2017 21:12\nBANJALUKA - Lokalne uprave trebalo bi ubrzo da dostave prijedloge onih zanimanja koja će u naredne tri do četiri godine učenicima biti atraktivna, a za narednu školsku godinu planirana su dva nova obrazovna profila u oblasti mašinstva i elektrotehnike.\nPotvrđeno je to na današnjoj konferenciji "Upisna politika u srednje obrazovanje u funkciji razvoja RS", koju su u Banjaluci organizovali Ministarstvo prosvjete i kulture RS i Ministarstvo uprave i lokalne samouprave RS.\nDane Malešević, ministar prosvjete i kulture RS, kazao je da je važno da se učenici opredijele za ona zanimanja koja su bitna za tu lokalnu sredinu, a da su za narednu školsku godinu planirana dva nova zanimanja.\n"Jedno je u području mašinstva, a drugo u elektrotehnici, odnosno tehničar informacionih tehnologija. Ostaje kratko vrijeme u kome može lokalna uprava da pozove direktore škola i značajne privrednike da zajednički analiziraju da li su to prava zanimanja. Analizirajući želje roditelja, učenika i privrednika ima još vremena do kraja februara da se nešto izmijeni i da dostave Ministarstvu najbolji mogući prijedlog zanimanja učenika koje će poslije tri ili četiri godine biti atraktivno", rekao je Malešević.\nOn je istakao da je u svim sredinama deficitarno zanimanje zavarivač i bravar.\nLejla Rešić, ministar uprave i lokalne samouprave RS, kaže da su najveće iskazane potrebe iz lokalnih zajednica za zanatska zanimanja kao što su obućar, tekstilna zanimanja i drvoprerađivačka zanimanja.\nSnežana Borovčanin iz Zavoda za zapošljavanje RS rekla je da od 125.900 nezaposlenih, koliko ih je bilo u evidenciji Zavoda 31. decembra prošle godine, najbrojnija su zanimanja srednje stručne spreme trećeg i četvrtog stepena.\n"To su zanimanja metalske struke, trgovci, finansijski i ekonomski tehničari, zatim maturanti gimnazije i mašinski tehničari", rekla je Borovčaninova, dodajući da na osnovu potreba tržišta treba bazirati upisnu politiku, a to su trenutno uslužne djelatnosti, hidroizolateri, gumari i optičari.\nPočela testiranja znanja malih maturanata: Nadaju se visokim ocjenama\nDiplome iz BiH i Srbije ubuduće neće biti priznate u Hrvatskoj\nDanas i sutra testiranje znanja malih maturanata u RS


Osnovna muzička škola “Slobodan Malbaški” Dan škole obeležava sa dva koncerta. – TV Kikinda\nOsnovna muzička škola “Slobodan Malbaški” Dan škole obeležava sa dva koncerta.\nNa prvom koncertu koji je organizovan na letnjoj sceni u dvorištu škole nastupili su učenici, koji su tokom školske godine pokazali svoje znanje na raznim takmičenjima. Drugi koncert zakazan je za sutra, u 18 sati svečanoj sali Narodnog muzeja, na kom će nastupiti nekadašnji učenici ove škole, a sada učenici srednjih muzičkih škola.\nObeležavanje Dana Osnovne muzičke škole “Slobodan Malbaški”, kako je u svojoj izjavi za Tv Rubin navela direktorica ustanove, Margita Detari i ove godine je osmišljeno da bude što zanimljivij, kako đacima, tako i roditeljima kao i nastavnicima i saradnicima:\n-Svake godine se trudimo da to bude na drugačiji način, Ovo što ste videli to su naši đaci, takmičari, koji su ili bili ili im sledi takmičenje na simpozijumima i raznim takmičenjima. Trenutno je tu oko tridesetak učenika, sa njima su radili gotovo svi nastavnici, a oni su i zaslužni za ovaj današnji program.\nŠkola „Slobodan Malbaški“ sarađuje sa PU „Dragoljub Udicki“, pa su najmlađi talentovani sugrađani iskoristili priliku da pokažu svoje muzičko znanje, pred vrlo stručnim auditorijumom.\nOsnovna muzička škola „Slobodan Malbaški“ će svoj 66 rođendan obeležiti i koncertom koji je zakazan za sutra, u Narodnom muzeju, na kom će nastupiti đaci koji su svoje školovanje nastavili u srednjoj muzičkoj školi „ Josif Marinković“ u Zrenjaninu.\nOsnovna muzička škola u Kikindi je snovana 1953. godine, na inicijativu građana, a naziv je dobila po Slobodanu Malbaškom, prvaku beogradske opere, jednom od najboljih tenora.\n9 maja, 2019 Rubin Rubin\n← “Maj mesec matematike M3” u Kikindi Akcija DDK u Crvenom krstu →


Nušićeva „Vlast“ 17. novembra u Narodnom pozorištu – Krstarica\nNušićeva „Vlast“ 17. novembra u Narodnom pozorištu\nTanjug 15. novembra 2021. 16:04\nBEOGRAD – Predstava „Vlast“ Branislava Nušića u adaptaciji i režiji Milana Neškovića biće premijerno izvedena 17. novembra (20:00) na sceni „Raša Plaović“ Narodnog pozorišta, najavljeno je danas na konferenciji za novinare.\nNešković je rekao da je nedovršeni komad velikog srpskog komediografa nadopunio „iz drugih Nušićevih komada koji se bave temom vlasti“, dok je dramaturškinja Tijana Grumić dodala da su „ispričali priču…kompilacijom Nušićevih dela“.\nKomediju „Vlast“ je Nušić (1864-1938) pisao oko 1937. godine, a posle njegove smrti Narodno pozorište je u znak počasti jedan napisani čin prikazalo 1939. godine.\nU novoj postavi nacionalnog teatra igraju Aleksandar Srećković, Ivan Bosiljčić, Nikola Rakočević, Dimitrije Dinić, Vanja Ejdus i Zorana Bećić Đorđević.\nDirektorka drame Narodnog pozorišta Molina Udovički Fotez je istakla da je u poslednjem, nezavršenom, kao i u svim Nušićevim komadima, „glavna i osnovna tema vlast“.\n„Fantastična je ideja sa kojom je Nešković pristupio adaptaciji. To znači da ćemo videti vrlo zanimljive, mnoge poznate scene iz drugih Nušićevih komada“, navela je Udovički Fotez.\nPrema njenim rečima, „Vlast'“ je „posebna poslastica“, pošto se radi o izuzetno vizuelno značajnoj predstavi.\nUdovički Fotez je rekla da je u predstavi angažovan Dinić iz subotičkog Narodnog pozorišta „zato što dobri glumci ne žive samo u Beogradu“\n„Mislim da će se videti na sceni da su svi maksimalnim kreativnim kapacitetom, sa puno igre, doveli do toga da je ova predstava magični čin, koji je i tužan, smešan i setan, u koloritu fenomenalan“, rekao je Srećković.\nIstakavši da je predstava „bitan, veliki događaj srpskog teatra“, Srećković je rekao i da je njemu ta predstava poslužila kao potvrda zašto se nalazi u glumačkom poslu.\nEjdus je istakla da je posle „Bele kafe“, „koja se igra na kartu više“, sa Neškovićem ponovo napravljena predstava sa „svim elementima vrhunskog umetničkog dometa, koja će se igrati dugo“, jer je „prijemčiva za publiku, a dostiže i umetnost“.\nPrema njenim rečima, „Vlast“ je „umetnički zaokružena, ima smislao i misao, bogata je glumčkom igrom i vizueleno“, a „kostimi i scena su ravnopravni elementi kao i glumci“.\nKostimografkinja „Vlasti“ je Marina Medenica Vukasović, a scenograf Andreja Rondović.\nBosiljčić je ocenio da je „vlast neutralna, samo od čoveka zavisi da li će postati nešto grozno ili korisno“, i da je jedna od tema predstave ljudska priroda.\n„Vlast nije samo u državi, postoji i u porodici i bilo kojoj organizaciji. Ova je predstava ogledalo. Za nekog krivo, prljavo ili čisto. ‘Vlast’ je ozbiljna inteligentna, duhovita priča o ljudskoj prirodi, kako vlast kao zaraza ulazi u pore svakog čoveka i porodice“, naveo je Bosiljčić.\nGlumac Alek Boldvin: „Nikad ne bih uperio pištolj i…\nPredstavljen slovenački film „Inventar“ na Festivalu…


Rusija isporučila Srbiji 1,7 milijardi kubnih metara gasa u 2015. godini | Energetski portal Srbije\nRusija isporučila Srbiji 1,7 milijardi kubnih metara gasa u 2015. godini\n22.01. 2016 Srbija | Gas\nU četvrtak 21. januara 2016. godine održan je sastanak između izvršnog direktora kompanije „Gasprom” gospodin Alekseja Milera i ambasadora u Srbije u Rusiji njegove ekselencije gospodina Slavenka Terzića, prenela je agencija Tas.\nNa sastanku je bilo reči o podzemnom skladištu gasa „Banatski Dvor“ i njegovoj ulozi u obezbeđenju pouzdanosti snabdevanja ruskim gasom korisnika u Srbiji, Mađarskoj i Bosni i Hercegovini. Istaknuto je i da je ovo skladište u popunjeno sa 100 odsto kapaciteta, odnosno da se u njemu nalazi oko 450 miliona kubika prirodnog gasa.\nOvom prilikom razgovarano je i o proširenju podzemnog skladišta gasa „Banatski Dvor“, a rečebno je i da je kompanija „Gasprom“ tokom 2015. godini isporučila Srbiji 1,7 milijardi kubnih metara gasa, odnosno 23,6 odsto više nego što je planirano.


Višković: Očekujem da će 'Bratoljub' biti u funkciji krajem marta\nIzvor: Nezavisne Novine, 18.Okt.2020, 16:07\nBRATUNAC - Premijer Republike Srpske Radovan Višković izjavio je da će Vlada, u skladu sa mogućnostima, pratiti sve projekte koje načelnik opštine Bratunac Nedeljko Mlađenović bude kreirao sa svojim timom, kao i da očekuje da će most "Bratoljub" krajem marta biti stavljen u funkciju.\nIzvor: Capital.ba, 19.Okt.2020, 08:33\nBRATUNAC – Premijer Republike Srpske Radovan Višković izjavio je da će Vlada, u skladu sa mogućnostima, pratiti sve projekte koje načelnik opštine Bratunac Nedeljko Mlađenović bude kreirao sa svojim timom, kao i da očekuje da će most “Bratoljub” krajem marta biti stavljen u funkciju. Foto:...


NIN / Opleviti korov\nNiko ovde ne umire zato �to neko ne mo�e da svira ili peva. Treba se pla�iti da mnogo toga dobrog ne prepoznajemo i dozvoljavamo da se razvije samo ono �to samo nikne\nIgrom slu�aja, biografija Bojana Su�i�a, bar u prvom delu, podse�a na ono �to se dogodilo Arturu Toskaniniju, jednom od dirigenata koji su obele�ili vek u kome jo� �ivimo. Naime, posle zvi�danja dirigentu na premijeri opere Aida u Rio de �eneiru, prvoklasni violon�elista sa prvog pulta zamenio je gudalo dirigentskom palicom i od te 1886. po�inje vrtoglav uspon budu�eg velikog �efa NBS orkestra.\nBojan Su�i�, jo� ne tako daleke 1991. godine, preuzeo je odgovornost za izvo�enje Mocartove Mise na Beogradskim muzi�kim sve�anostima, ne zato �to je neko zvi�dao Vladimiru Kranj�evi�u, ve� zato �to su tada�nje politi�ke prilike u�inile svoje u muzici kao i na svakom drugom mestu. Sticaj nesre�nih okolnosti iz drugih sfera rezultirao je koncertom na kome je ime Bojana Su�i�a postalo poznato i po�tovano. Se�anjem na ovaj doga�aj zapo�eo je razgovor sa ovogodi�njim dobitnikom nagrade UMUSA-a, na�im sagovornikom Bojanom Su�i�em.\nDa li se u vremenu koga se se�ate radilo o slu�ajnosti koja je mogla druga�ije da se zavr�i, ili o kontinuitetu profesionalnog razvoja?\n- Svakako da su u �ivotu potrebne i neke specifi�ne okolnosti. Me�utim, �ini mi se da sam ve� na po�etku studija dirigovanja trasirao svoj budu�i razvoj i omogu�io da se taj sticaj okolnosti desi. U moje vreme bilo je pravilo da se samo studira i �eka da sve do�e na svoje mesto. Ipak, jedno su studije, a drugo je aktivna praksa. Ja sam na samom po�etku studija iskoristio priliku da se prihvatim rada u horu crkve Ru�ica u kome je bilo jedva desetak ljudi, u vreme koje nije bilo naklonjeno ni religiji, niti pevanju u crkvama. Istovremeno, postao sam i asistent u horu Beogradskih madrigalista, a ve� u drugom semestru moje prve godine studija pozvan sam kao asistent u hor Radio-televizije Beograd. To mi je otvorilo o�i da vidim kako pravi profesionalni rad izgleda, naro�ito zato �to sam bio asistent maestru Mladenu Jagu�tu, koga izuzetno cenim. Koncert na Bemusu bio je rezultat mog tada ve� dugogodi�njeg rada sa horom RTB-a. Posle Mladena Jagu�ta, do�ao je Vladimir Kranj�evi� sa kojim sam imao odli�nu saradnju. U me�uvremenu, bio sam dirigent Filharmonije mladih "Borislav Pa��an", a do�la je i nagrada u Zagrebu.\nKada se se�am koncerta na Bemusu, nimalo nisam sre�an zbog na�ina na koji sam do�ao do njega, jer se na takvu �ansu gleda druga�ijim ar�inom. Govorilo se da sam dobio taj koncert jer niko drugi to nije hteo, �to sigurno nije kompliment meni. Bilo je neophodno da se u tom trenutku i tom okru�enju koje je donelo pad i motiva i nezadovoljstvo ljudi i rat, inflaciju i svakojaka zla, uporno��u i strpljenjem i doka�em i odr�im. Nisam smeo da dopustim da me vetar odnese. Li�nost dirigenta se, verovatno, najsporije razvija, jer je posao dirigenta slo�en sa vi�e strana. Priznajem da sam ponosan �to sam opstao i �to sam ostao ono �to jesam, a ne kao mnogi drugi koji su blistali samo jednom.\nTokom poslednjih godina, pored nekih sjajnih izvo�enja, naro�ito dela klasika ovog veka, Stravinskog, Prokofjeva i �ostakovi�a, imali ste prilike da sara�ujete sa solistima visokog ranga, od Aleksandra Mad�ara, preko Najd�ela Kenedija, do Maksima Vengerova, �to izvesno jeste zadovoljstvo ali nosi i laki rizik.\n- Do�ao sam u situaciju da sara�ujem sa ljudima kojima se iskreno divim i prema kojima gajim iskreno strahopo�tovanje, naro�ito prema njihovom fantasti�nim mogu�nostima. U Novosibirsku sam radio sa Nikolajem Luganskim, svirao sam sa Mi�elom Berofom, sa Serdarom, �andorovim. To, naravno, oboga�uje li�nost, a bez toga nema uzrastanja. Primetio sam da su ljudi humaniji i tolerantniji onoliko koliko imaju vi�e saznanja. Sa druge strane, kruti su i radikalni oni sa ograni�enom koli�inom informacija. Isklju�ivost je osobina onih koji nemaju potrebu da prevazi�u sopstvene barijere.\nU jednom trenutku, izgledalo je da ste se okrenuli prema muzici ovog veka, a onda je do�ao projekat, sada ve� okon�an, CD sa muzikom Sergeja Rahmanjinova, sa Beogradskom filharmonijom. Koncert na kome je promovisan CD, naro�ito mla�a beogradska publika pozdravila je ovacijama.\n- Postoje neki tokovi koji nisu odre�eni samo mojim �eljama. Moje odre�enje jeste i�lo u tom pravcu, ali neka uska usmerenja meni ionako nisu imanentna. Normalno je da muzika dvadesetog veka bude u sferi mojih interesovanja, naravno ono �to jeste najbolje u na�em vremenu. Sergej Rahmanjinov je mo�da pomalo anahron u tom smislu. On je za mene interesantan, naro�ito u Simfonijskim igrama u kojima se oslanja na autocitate iz Sveno�nog bdenija, delo koje sam tako�e izveo sa horom, a u kome se pronalazi duboko ose�anje pravoslavlja. To je ona vrsta jednostavnosti u koju uvek mo�ete da se vratite i da u njoj potra�ite i na�ete neku vrstu spokojstva. Naravno, saradnja sa Beogradskom filharmonijom bila je divno iskustvo za mene, naro�ito zato �to se i nastavila na obostrano zadovoljstvo.\nSpecifi�nost dirigentskog poziva takva je da izgleda namenjena jakoj li�nosti, �ak i sa jednom dozom autoritarnosti. Koliko je to samo mu�ki posao?\n- Postoji ne�to u �injenici da su najve�i dirigenti bili mu�karci. Nekada su to bili u ve�ini i �lanovi orkestra. Dana�nja praksa pokazuje da se sve vi�e �ena uspe�no bavi tim poslom. Me�utim, dana�nja iskustva pokazuju da svet naprosto pla�e za dirigentima starinskog kova koji su davali izrazito li�ni pe�at interpretacijama muzike koju izvode. Jedan od poslednjih velikih autoritativnih dirigenata koji nije izlazio na koncert bez �etrnaest proba najmanje, jeste Sergiju Cilibidake, i to sa najboljim orkestrima. Danas se sve odvija na dve-tri probe. Naravno, i nivo muzi�ara je znatno vi�i. Ali iz te brzine proisti�e me�usobno kopiranje, pa je onda te�ko na�i sopstveni put u onome �to se ve� toliko puta izvelo.\n�ena nije sporna kao neko ko tehni�ki mo�e da u�e u taj konfekcijski diktat. Naravno, hteli mi to da priznamo ili ne, zapadna civilizacija je veoma patrijarhalno dru�tvo i taj autoritet koji su imali pojedini veliki dirigenti i koji su uzrokovali i mnoga neslaganja i razne lomove, ali i rezultirali krajnje specifi�nim zvukom orkestra, taj autoritet je i mu�karcu sve manje dostupan. Nisam nikakav mu�ki �ovinista, ali i �ena prema �eni ima predube�enje kao prema lideru, a kamoli mu�karac.\nU vremenu u kome jesmo, prisustvujemo dvema o�tro suprotstavljenim politi�kim opcijama, ili, ako ho�ete, dvojakom pogledu na istu stvar, a to je budu�nost, sa stanovi�ta obi�nog �oveka nevoljnog da se politikom bavi. �ta da muzi�ar radi ili ne radi u �ivotu u kome neki oblik mi�ljenja postaje nu�an? Sticajem sre�nih okolnosti, vi putujete po svetu i sre�ete razli�ite ljude i mi�ljenja. Kako se ose�ate kao Srbin?\n- Ja se ose�am dobro kao Srbin, neprestano pokazuju�i da oni �to moj narod ru�e, bez obzira koliko ih je, nisu Srbi, ve� su Srbi oni koji sa ponosom i pravom mogu da isti�u to ime. U svetu nije naro�it problem biti Srbin. Mo�da je malo naporno obja�njavati iznova svu slo�enost na�e situacije. Te�ko je obja�njavati sve �to je srpski narod pro�ao i te�ko je videti da je srpski narod, kroz istoriju, kosio srpsku elitu. Nije �udo �to nam se dogodila ovakva kriza kakva nam se dogodila.\nNe pripadam nijednoj politi�koj partiji i niko ne mo�e da manipuli�e mojim imenom. To je ujedno odgovor onima koji iza mojih nastupa vide neku politi�ku zale�inu. Ja sam se svesno odredio da moj put ne bude u politi�kom smislu. Nije mi cilj da do�em na funkciju koja �e mi dati neku vlast. �elim da sebe razvijam i uporedim u savremenom svetu, da sebe odredim koliko jesam i koliko mogu. U svetu je izraziti problem sa�uvati sebe kao Srbina. Vidimo da se na�a dijaspora veoma brzo asimiluje i nas, u manjini, predstavljaju ljudi poznati u svojim profesijama. Pro�la su vremena koja su odlikovala fizi�ku silu kao na�in ostvarenja odre�enih prava svih. Sada, takva prava imaju samo oni najve�i. Oni manji svoja prava treba da tra�e u ekonomskom ili kulturnom smislu.\nRekoste malo�as da je ovaj narod kroz istoriju gazio svoju elitu. Sa te ta�ke, �ta vidite u na�im kulturnim i muzi�kim prilikama?\n- To izgleda jo� uvek bolje nego �to smo mogli da o�ekujemo. Pogledajte Bugarsku ili Rusiju. Visokorazvijene zemlje razvijaju svoj muzi�ki �ivot vo�eni uglavnom ekonomskim rezonima i oni su uspeli da muzika bude visokoprofitabilna. Naravno da to uklju�uje i ono �to sam ve� govorio o konfekciji, unificiranju i mediokritetstvu. Mi u mnogo �emu predstavljamo izuzetak od pravila. Ni u vreme tvrdog komunizma nismo muzici posve�ivali onu pa�nju koju je ona imala u isto�nom bloku. Naravno da je op�ti pad uticao da kultura i muzika budu prve na udaru. Mi, uostalom, nismo imali neki fanati�ni odnos prema kulturi, ali i prema bilo kom segmentu �ivota.\nNiko ovde ne umire zato �to neko ne mo�e da svira ili peva. Treba se pla�iti da mnogo toga dobrog ne prepoznajemo i dozvoljavamo da se razvije samo ono �to samo nikne. Kao da ne�emo da se potrudimo da zemlju malo obradimo i podstaknemo da rastu samo dobri plodovi i da plevimo korov. Mi jesmo narod talentovan, mo�da �ak zapanjuju�e, ali treba pomo�i biljci da poka�e svoje najlep�e cvetove. Nadle�ni se ovde nikada nisu naro�ito bavili muzikom. Kod nas ne postoji sponzorstvo, i u tim okvirima, nesre�a je kada dr�ava, ili ljudi koji je predstavljaju, pre�u okvire i poku�aju da kreiraju ne�to �to ne mogu. Diktat vrednovanja uvek je ostajao u vlasni�tvu publike i kritike, u svim vremenima.\n�ta vas o�ekuje u neposrednoj budu�nosti?\n- Gostovanje u Danskoj po�etkom avgusta. Posle toga odlazim u Finsku u Helsin�ku operu gde �u raditi na baletu "Evgenij Onjegin" na muziku �ajkovskog. U novembru odlazim u �vedsku gde �u u Kraljevskoj operi u Stokholmu raditi na predstavi "Madam Baterflaj". Kraj godine do�eka�u u Helsin�koj operi, ponovo. To je koncert finskih i evropskih zvezda i to je njihov tradicionalni novogodi�nji koncert. To jeste zna�ajno priznanje koje nisam mogao da o�ekujem. Ovo sve �to radim, naro�ito kada su operske ku�e u pitanju, radim po vi�e puta jer je to princip zapadnog sveta koji na taj na�in �tedi novac.\nNagrada Udru�enja muzi�kih umetnika Srbije uru�ena vam je nedavno i sti�e se utisak da ste je po�teno zaradili?\n- Izgleda. Dobio sam je za kompakt disk sa Beogradskom filharmonijom i muzikom Sergeja Rahmanjinova, ali i za predstavu "Evgenij Onjegin" koju smo izveli dva dana posle bombardovanja. Meni jeste najve�a satisfakcija �to smo u najte�im uslovima i uz velike probleme uspeli da bitno promenimo imid� orkestra Beogradske opere o kome se sada govori sa mnogo vi�e po�tovanja. Izgleda da se trud definitivno isplati i da ga valja tro�iti nemilice.


Oštra osuda! Topić: Nedopustivo da Stanivuković poziva na proteste ugostitelja | BL Portal\n5. Aprila 2021. 16:37\nNedopustiva je izjava gradonačelnika Stanivukovića da poziva građane da dođu na proteste ugostitelja, poručio je za RTRS, Dragoslav Topić, šef Kluba odbornika SNSD-a u Skupštini grada Banjaluka.\n“Pritom mislim na građane koji rade u ugostiteljstvu, ne na one koji leže u UKC Srpske i one koji se bore za njihove živote”, poručio je Topić.\nOn je dodao da je nedupustivo da gradonačenik koji je i komadant Gradskog štaba za vanredu situaciju da izjavu u kojoj neće poslati Komunalnu policiju na teren da obanja svoj posao.\n“Na neki način on njima zabranjuje da rade ono što bi trebalo da rade u skladu sa Zakonom. Međutim, njima ne treba nikakva odluka, već samo da rade po zakonu, i ja ih pozivam da i danas rade svoj posao časno i pošteno”, naglasio je Topić. Topić se osvrnuo i na komunalni otpad.\n“Pozivam Komunalnu policiju da u skladu sa Zakonom o kumanalnim djelatnostima vrši isti i da utvrdi ko je krivac za otpad koji se nalazi u Banjaluci, i ko je krivac za eventualno pogoršanje epidemiološke situacije”, naglašava Topić. On tvrdi da je gradonačelnik Stanivuković po Zakonu o komunalnim djelatnostima odgovoran da obezbjedi neometan odvoz komunalnog smeća.\n“Na koji način će on to uraditi, to nas ne interesuje, važno je da imamo čist grad”, dodao je Topić.\nKada je u pitanju današnje izvođenje ugostitelja na ulice, Topić tvrdi da to nisu savjesni ugostitelji.\n“Mislim da su to članovi PDP-a i SDS-a i da je to još jedna politika gradonačelnika Stanivukovića i Stanišića, jer zloupotrebljavaju čestite i poštene radnike. Ovaj skup je čisto kršenje epidemioloških mjera, koje je potpisao i sam gradonačelnik”, zaključio je Topić.


NACRT ZAKONA O IZMENAMA I DOPUNAMA ZAKONA O VRAĆANJU ODUZETE IMOVINE I OBEŠTEĆENJU: OMOGUćENO VRAćANJE ODUZETE IMOVINE I U SUVLASNIčKIM UDELIMA, ODNOSNO U SUSVOJINU. UKOLIKO JE NEKOMASIRANO DRżAVNO POLJOPRIVREDNO ZEMLJIšTE PREDMET ZAHTEVA BIVšEG VLASNIKA, A NALAZI SE U FUNKCIJI OBEZBEđIVANJA STRATEšKIH INVESTICIJA, BIVšEM VLASNIKU MOżE SE VRATITI I DRUGO ODGOVARAJUćE POLJOPRIVREDNO ZEMLJIšTE NA PODRUčJU ISTOG UPRAVNOG OKRUGA\nMinistarstvo pravde, kao ovlašćeni predlagač, izradilo je Nacrt zakona o izmenama i dopunama Zakona o vraćanju oduzete imovine i obeštećenju (u daljem tekstu: Nacrt zakona).\nKada je u pitanju značenje pojedinih izraza,Nacrtom zakona je predviđeno definisanje pojma oduzetog preduzeća pod kojim se podrazumeva ortačko društvo, komanditno društvo, društvo sa ograničenom odgovornošću, akcionarsko društvo i drugi odgovarajući oblik organizovanja privredne delatnosti, a koje je po važećim propisima u vreme oduzimanja bilo u obavezi da sačinjava završni račun sa bilansom aktive i pasive. Takođe, Nacrtom zakona predviđeno je i preciziranje propisa koji se primenjuju i na osnovu kojih se tumače pojmovi građevinskog zemljišta i drugih građevinskih pojmova.\nOdredbama Nacrta zakona predviđa se i izmena odredaba kojima se reguliše vraćanje imovine, odnosno predmet vraćanja i omogućava se vraćanje oduzete imovine i u suvlasničkim udelima, odnosno u susvojinu, što postojećim Zakonom o vraćanju oduzete imovine i obeštećenju ("Sl. glasnik RS", br. 72/2011, 108/2013 i 142/2014 - u daljem tekstu: Zakon) nije bilo predviđeno. Takođe, odredbama Nacrta zakona kojima se reguliše pravni položaj zakupaca nepokretnosti,predviđena je izmena koja omogućava korisnicima restitucije da u posed vraćenih objekata stupe po konačnosti rešenja o vraćanju imovine.\nKada je u pitanju vraćanje podržavljenog građevinskog zemljišta,Nacrtom zakona predviđena je i mogućnost vraćanja dela izgrađenog građevinskog zemljišta, osim dela ispod objekta i dela koji služi za njegovu redovnu upotrebu, ukoliko se na preostalom delu katastarske parcele mogu formirati jedna ili više građevinskih parcela.\nTakođe, precizira se da ne može biti vraćeno građevinsko zemljište na kome se nalaze javne površine ili je planskim dokumentom predviđena izgradnja objekata javne namene, kao ni građevinsko zemljište na kome su izgrađeni objekti koji nisu predmet vraćanja u skladu sa odredbama Zakona kojima se definiše na koje nepokretnosti se ne vraća pravo svojine. Odredbama Nacrta zakona precizira se i da se ne vraća neizgrađeno građevinsko zemljište na kome je planskim dokumentom, koji je važeći na dan stupanja Nacrta zakona, predviđena izgradnja objekta u funkciji realizacije projekta ekonomskog razvoja i objekta koji je namenjen za socijalno stanovanje kada je investitor izgradnje stanova Republika Srbija. Takođe, Nacrtom zakona precizira se da se ne vraća građevinsko zemljište na kome je izgrađen objekat stalnog karaktera u skladu sa Zakonom, a na tom zemljištu nije izvršeno pretvaranje prava korišćenja u pravo svojine u skladu sa odredbama Zakona o planiranju i izgradnji ("Sl. glasnik RS", br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014 i 145/2014).\nOdredbama Nacrta zakona koje regulišu vraćanje poljoprivrednog zemljišta, šuma i šumskog zemljišta,omogućava se i precizira vraćanje komasiranog zemljišta, a uvode se i kriterijumi za vraćanje komasiranog zemljišta. Precizira se da se, ukoliko je određeno nekomasirano državno poljoprivredno zemljište predmet zahteva bivšeg vlasnika, a nalazi se u funkciji obezbeđivanja strateških investicija, bivšem vlasniku može vratiti i drugo odgovarajuće poljoprivredno zemljište na području istog upravnog okruga. Takođe, odredbama Nacrta zakona precizira se:\n1) da će oduzeto poljoprivredno zemljište koje je bilo predmet komasacije bivšim vlasnicima biti vraćeno komasirano na području katastarske opštine na kojoj je komasacija i sprovedena;\n2) da će, ukoliko nema raspoloživog zemljišta na području iste jedinice lokalne samouprave, bivšim vlasnicima biti vraćeno zemljište koje je bilo predmet komasacije na području susedne jedinice lokalne samouprave, osim u slučaju kada nema raspoloživog zemljišta kada će se bivšim vlasnicima vratiti zemljište na području katastarske opštine u istom okrugu.\nOdredbama Nacrta zakona predviđeno je da se ne vraća pravo svojine na poljoprivrednom i šumskom zemljištu ako je, na dan stupanja na snagu Nacrta zakona:\n1) na katastarskoj parceli izgrađena zgrada ili ekonomski objekat koji je u funkciji, odnosno ona površina katastarske parcele koja služi za redovnu upotrebu objekta;\nTakođe, Nacrtom zakona predviđeno je brisanje važeće odredbe kojom se predviđa da se ne vraća poljoprivredno zemljište ukoliko je neophodna nova parcelacija zemljišta radi obezbeđivanja pristupnog puta.\nKada je u pitanju vraćanje stambenih i poslovnih objekata,odredbama Nacrta zakona predviđeno je da se, u slučaju kada su oduzete nepokretnosti koje su bile u vlasništvu podržavljenog preduzeća, bivšem vlasniku preduzeća, odnosno njegovim zakonskim naslednicima, vraćaju u svojinu nepokretnosti koje su bile u svojini podržavljenog preduzeća u srazmeri sa udelom u vlasništvu koje je bivši vlasnik preduzeća imao u podržavljenom preduzeću u momentu oduzimanja.\nZnačajne izmene postojećeg Zakona predviđene su u odredbama kojima se uređuje utvrđivanje vrednosti preduzeća, odnosno njegovog dela. Odredbama Nacrta zakona predviđeno je da za oduzeta preduzeća osnovica obeštećenja bude vrednost čiste aktive, odnosno ukupne aktive umanjene za obaveze, valorizovane na osnovu pariteta dinara prema američkom dolaru na dan oduzimanja i pariteta dinara prema američkom dolaru na dan utvrđivanja osnovice, pri čemu se uzima u obzir prosečno povećanje dolarskih proizvođačkih cena u tom periodu. Propisano je da se vrednost čiste aktive utvrđuje na osnovu bilansa koji je sačinjen na osnovu propisa koji je bio važeći u vreme oduzimanja, a kojim je utvrđena vrednost aktive i obaveza sa stanjem na dan oduzimanja ili sa poslednjim stanjem koje prethodi danu oduzimanja.\nTakođe, u slučaju da za oduzeta preduzeća nije dostavljen bilans kojim se utvrđuje vrednost aktive i obaveza, niti se može službeno pribaviti iz nadležnih arhiva, osnovica obeštećenja je vrednost poslednjeg registrovanog osnovnog kapitala, odnosno glavnice u odnosu na dan oduzimanja valorizovanog na osnovu pariteta dinara prema američkom dolaru.\nNacrtom zakona predviđeno je i da će se, ukoliko se vrednost osnovice obeštećenja ne može utvrditi na osnovu vrednosti čiste aktive ili na osnovu poslednjeg registrovanog osnovnog kapitala, vrednost osnovice utvrditi u visini vrednosti utvrđene u aktu o oduzimanju, zapisnika o preuzimanju preduzeća ili drugih isprava državnih organa.\nTakođe, odredbama Nacrta zakona predviđeno je da se za oduzeto preduzeće koje ima suvlasnike, vrednost predmeta obeštećenja deli na suvlasnike srazmerno učešću u vlasništvu. Kada je u pitanju oduzimanje akcija, odnosno udela jednog ili više suvlasnika preduzeća, odredbama Nacrta zakona smatra se da je oduzet deo preduzeća i u tom slučaju se vrednost predmeta vraćanja utvrđuje srazmerno učešću u vlasništvu.\nNacrtom zakona predviđeno je i da, kada su u pitanju porezi, takse i troškovi postupka, troškove razvrgnuća suvlasničke zajednice snose korisnici restitucije.\nKonačno, u prelaznim i završnim odredbama,predviđeno je da odredbe Nacrta zakona stupaju na snagu osmog dana od dana objavljivanja u "Službenom glasniku Republike Srbije".\nIzvor: Redakcija, 06.09.2015.


Jovica Stanišić agent CIA!? Haška ujdurma u režiji „Forin Ofisa“, jer ponovo pada optužnica Tužilaštva... - Embargo\n16 октобра, 2019 16 октобра, 2019 admin\t0 Comments\nU nedostatku argumenata, nepobitnih dokaza, a posebno svedoka – Tribunal u Hagu izvodi nedopustive jezičko-pravne akrobacije, uzimajući kao neoborive dokaze štiva iz memoarskih knjiga bivših zapadnih diplomata – koje usput rečeno nisu ni dobile „zeleno svetlo“ od pretpostavljenih, britanskog „ Forin Ofisa“!?\nOvako bi se u najkraćem mogla objasniti vest koja se pojavila u našim medijima, povodom svedočenja bivšeg britanskog ambasadora u Srbiji, ser Ajvora Robertsa na sudu u Hagu, gde je u toku ponovljeno suđenje bivšim čelnicima srpske DB, Jovici Stanišiću i njegovom zameniku Franku Simatoviću:\nNaime, ser Roberts je na sudu citirao iz svoje knjige deo u kome kaže da je Jovica Stanišić, u vreme dok je bio šef srpske DB i jedan od najbližih saradnika Slobodana Miloševića bio tajni agent CIA?! Doduše, na podpitanje tužioca Daglasa Stringera, da pojasni poreklo takve informacije, svedok se povukao, govoreći da mu britanska vlada „ nije dozvolila da govori o takvim stvarima“, pozivajući se na njegovu obavezu čuvanja službene tajne!?\nInače, ser Robertson je u knjizi koju je objavio 2016.godine, pod naslovom „ Razgovori sa Miloševićem“, objavio je, da je „ Stanišić tajni agent CIA“… Dodatnu pometnju je izazvala informacija, da je ovo britanski diplomata izjavio kao svedok odbrane, odnosno svedok optuženog Jovice Stanišića?\nO čemu se zapravo radi? Kako Stanišić zbog sudskog postupka koji je u toku, ima obavezu da ne govori za medije, iz njegovog pravnog tima dobili smo sledeće pojašnjenje kompletnog slučaja, koji je, kako to oni tvrde, srpska javnost dočekala senzacionalistički, uopšte ne vodeći računa koliko to može imati teške posledice po sudski postupak i novi pokušaj da se Srbija osudi pred Međunarodnim sudom za nekakvi Udruženi zločinački postupak:\nZaista je ser Robertson tokom boravka u Beogradu, na mestu ambasadora Velike Britanije ( period od 1994. Do 1997.) imao veliki broj susreta i razgovora u četiri oka sa Slobodanom Miloševićem – tvrde u pravnom timu Jovice Stanišića. – I to nije nikakva tajna, kao i činjenica da mu „Forin Ofis“ nije dozvolio objavljivanje tih razgovora u memoarskoj knjizi, što je on ipak učinio! Nama se učinilo, da deo tih zapisa možemo iskoristiti za našu odbranu pred sudom, pa otuda ta priča da je on svedok odbrane? Ali, ser Robertson, verovatno pod dodatnim pritiskom „Forin Ofisa“, jer je bez odobrenja publikovao službene razgovore sa Miloševićem, morao je da im učini dodatne ustupke?! Tako se desio kontraobrt direktno na sudu! Ser Robertson čini („zna se kome“) ustupak Tužiocu, čija je optužnica opet na staklenim nogama!? Zato se sada lansira priča o Stanišiću kao „ tajnom agentu CIA“, a da zato nije ponudio ni jedan, makar polovični dokaz?!\n← VESIĆ: Đilasov plaćenik Jugoslav Ćosić ponovo dokazuje da je samo polupismeni politički komesar\nPobesnele bitange →\n‘KADA, KADA, KADA – Pa, NIKADA!’ Vučić u Skupštini podneo izveštaj o KiM i izneo nepoznate detalje razgovora u Briselu: Da je Kosovo nezavisno, ne bi ti, Kurti, sedeo ovde sa mnom!\n22 јуна, 2021 admin


Zanimljivosti 28.09.2013. - 13:07h Autor: Tanjug\nUsled čestog okretanja u mestu, u mozgu klasičnih balerina dolazi do promene koja poništava signale koje organi za kontrolu ravnoteže šalju u unutrašnje uvo (vestibularni sistem), navodi se u studiji objavljenoj u časopisu Cerebral Cortex.\nKod većine ljudi brza rotacija izaziva osećaj vrtoglavice. Razlog tome je što fluidi koji ispunjavaju unutrašnje uvo nastavljaju da se pomeraju i nakon prestanka okretanja, kao što to kafa čini u šolji posle mešanja.\n"Vrtoglavica, osećaj da se još vrtimo premda smo prestali da se okrećemo, jeste čest problem. Balerinama se, međutim, gotovo nikada ne zavrti u glavi, pa smo želeli da saznamo kako i da vidimo da li bi one mogle da pomognu našim pacijentima", kazao je dr Beri Simungal, sa Imperijal koledža u Londonu.\nIstraživači su pratili grupu od 29 klasičnih balerina i, radi poređenja, 20 mladih žena koje su trenirale veslanje.\nTokom testa, svaka od njih bi se zavrtela na rotirajućoj stolici u potpunom mraku i povlačila polugu ukoliko bi imala osećaj da joj se vrti u glavi i nakon prestanka okretanja stolice, što je naučnicima omogućilo da izmere trajanje i intenzitet vertiga.\nIstraživači su, takođe, pratili očne reflekse i proučavali mozak učesnica testa putem skenera.\nKod balerina, simptomi (osećaj vrtoglavice, očni refleksi) su uvek trajali daleko kraće nego kod veslačica.\nSnimak skenera je, pak, ukazao na značajne razlike između dve grupe žena, kako u zoni malog mozga, koja prima signale iz vestibularnog sistema i koja je manja kod balerina, tako i u cerebralnom korteksu koji je odgovoran za osećaj vrtoglavice.\n"Budući da klasičnim balerinama nije "uputno" da osete vrtoglavicu ili gubitak ravnoteže, mozak se tokom godina prilagođava i na kraju poništava tu informaciju. Signal koji dospeva u mozak je sve slabiji, čime balerine postaju otporinije na osećaj vrtoglavice", objasnio je dr Simungal.\n"Ukoliko bismo mogli da kontrolišemo te zone mozga kod naših pacijenata koji boluju od hroničnih vrtoglavica, mogli bismo da dođemo do boljih načina za njihovo lečenje", zaključio je on.\nUZ OVAJ REŽIM REZULTATI NE IZOSTAJU


SNSD i SDS-u ponudio vlast na bh. nivou | Politika\nSNSD i SDS-u ponudio vlast na bh. nivou | MONDOBA\n6. March, 06:41\nSNSD i SDS-u ponudio vlast na bh. nivou 0 Podijeli Podijeli na facebook Podijeli na twitter Podijeli na viber Pošalji na mail\n26.03.2019. / 17:12 17:14\nAutor mondo.ba 26.03.2019. / 17:12 17:14\nRukovodstvo SNSD-a i SDS-a razgovarali su danas u Banjoj Luci o mogućnosti zajedničkog učešća u vlasti na bh. nivou, a SDS bi konačnu odluku trebao donijeti sljedeće sedmice.\nLider SNSD-a Milorad Dodik je kazao da bi „volio da njihov odgovor bude da ulaze sa SNSD u Savjet ministara BiH“.\n"Ako i ne bude tako, pozivam ih da se ponovo sretnemo i razgovaramo. SNSD i SDS su ključne političke partije u RS i BiH i vjerujem da saradnjom možemo doprinijeti dodatnoj stabilizaciji i jačanju RS", rekao je Dodik.\nPredsjednik SDS-a Vukota Govedarica je precizirao da im je SNSD ponudio jedno ministarsko mjesto u Savjetu ministara BiH, smatrajući da to treba „biti upućeno ka predsjedniku stranke“.\n"Ne možemo da zadiremo jedni drugima u bilo kakva personalna rješenja", rekao je Govedarica i poručio da o tome odlučuje stranka.\nSmatra i da u slučaju eventualnog ulaska u vlast, moraju biti partneri na ravnopravnoj osnovi.\n"O mogućem ulasku u vlast na bh. nivou brzo će se izjasniti organi stranke. Priča o srpskom jedinstvu ne smije da bude politički trik. Nama nije cilj jednoumlje, nego razgovor o najbitnijim temama za RS. SDS će svakako, bila u vlasti ili ne, braniti poziciju RS", kazao je Govedarica.\nSNSD Milorad Dodik SDS Vukota Govedarica